1. **Objasni Parkerovu „teoriju trokuta“!**

Parkerova “ teorija trokuta “ razloge europskog zajedništva nalazi u zemljopisnom, ekonomskom i kulturnom jedinstvu te priznavanju ekonomske važnosti političkih granica i političke važnosti ekonomskih granica. To su dva aspekta života nacija koja moraju biti jednoglasna ako žele imati smisla.

1. **Navedi dva oprečna načina stvaranja ustava!**

Dva su oprečna načina stvaranja ustava: ustavne konvencije nasuprot pisanim kontraktarijanskim ustavima.

1. **Navedi neke od najznačajnijih pokušaja (uključujući i reuolucije) davanja forme volji za političkim jedinstvom na razini EU u proteklih 25 godina!**

Sve tamo od Fouchetovog komiteta i Bonske deklaracije svjedočimo odlučnost “ o formi i sadržaju volje političkog ujedinjavanja”. Davinjonov ( Luksemburški ) izvještaj iz 1970. godine, u duhu preambula Pariških i Rimskih ugovora, ističe kako treba dati određenu formu volji za političkim jedinstvom “ kako bi se približio trenutak kad će se Europa moći izražavati jednim jedinim glasom… i kako bi se svima pokazalo da je budućnost Europe politička”.Od potpisivanja Ugovora iz Maastrichta pa do summita Europske unije u belgijskom Laekenu i Konvencije o budućnosti Europe iz prosinca 2001. godine traju rasprave o odnosu integracije i suvereniteta država članica Europske unije. Polazeći od Spinellijeva odbora Europskog parlamenta, preko nacrta ustava za osnivanje Europske unije Europskog parlamenta iz 1984. godine, pa sve do Vladine konferencije 1996. godine, pratimo niz rezolucija koje se odnose na ustav Europske unije.

1. **Navedi tri glavna protagonista evolucionističkog pogleda na stvaranje ustava i ukratko ga objasni!**

Prvi je evolucionistički pogled koji je proizvod spontanog društvenog poretka i pripada tradiciji Hume, Menger i Hayek. Tu je jasno izražena vjera u sile društvene i kulturne evolucije koje proizvode djelotvorna pravila. Tvorba pravila nije, dakle, rezultat eksplicitnog procesa racionalnog izbora, nego nenamjerni ishod ljudskog djelovanja. Hayek misli da ljudi ne raspolažu opsežnim teorijskim znanjem o tome kako pravila funkcioniraju. Oni raspolažu samo subjektivnim znanjem koje je tek dijelom u međusobnoj vezi, pa se ni ne može agregirati. Za Hayeka je važan pojedinac samo pod utjecajem svoje socijalne sredine premda i on koristi metodološki individualizam. Konačno, to je pristup koji konstitucionalna pravila shvaća kao rezultat procesa pokušaja i pogrešaka. Pravila koja su “ preživjela “ taj proces moraju služiti grupama čija međudjelovanja reguliraju puno bolje od onih pravila koja “ nisu preživjela “. Motreći jedna na drugu, grupe postižu to da se prihvaćaju ona pravila koja se pokazuju uspješnijima. Ovdje konvencije spontano nastaju i time postaju zajedničko znanje. One se primjenjuju izvan ili neovisno od značenja koje joj pojedinci vjerojatno pridaju. Konvencije su blisko povezane s Mengerovim društveno uniformiranim obrascima ponašanja. One izranjaju kao rezultat nevidljive ruke ili organskog procesa. Pored toga, komunikacija kroz koordinaciju ne sadrži standard procjenjivanja izvan samih aktera. Ne postoje niti dobre niti loše namjere: ono što se uzima u obzir su prije načini nego značenja. Namjere su po prirodi stvari sistematski opravdane. Problem indukcije isključuje jasno znanje o tome što pravilo stvarno jeste. Može se samo ustvrditi da se ono poštuje jer grupa ima dobrobit od njegova korišenja. Pravila ne moraju biti formalizirana. To su postupno nastajuće norme koje slijede pravilnosti u ponašanjima a ne obrnuto. Običajno je pravo, dakle, zajedničko znanje i ne treba neki eksplicitni sporazum. Ono zato može vladati u “ otvorenim “društvima: pridošlice ne trebaju udovoljavati uvjetima ustavnog ugovora, koji bi označavao “ zatvoreno “ društvo.

1. **Definiraj instrumentalnu i komunikativnu racionalnost!**

Ovdje je potrebno napraviti distinkciju između instrumentalne i komunikativne racionalnosti. Prvo znači samoopravdanje igračevih akcija, dok drugo implicira da je pravilo institucionalno dizajnirano: ova norma postaje standardna i s obzirom na nju igračeve akcije moraju biti opravdane.

1. **Što je to „indukcijski jaz“?**

“ Problem indukcije “ treba razumijeti kao nemogućnost da se pretpostave norme iz ponašanja pojedinaca; nemoguće je, dakle, spoznati smisao njihova ponašanja. Kao posljedica ovoga, javlja se “indukcijski jaz “ označavajući da pojedinac nije u mogućnosti nikada točno odrediti ili znati koje je pravilo bilo poštovano u prošlosti. On zato ne može pretpostaviti nikakvo pravilo za buduće ponašanje. Sve dok pojedinci nisu iskusili običajna pravila oni ih niti ne mogu znati.

1. **Definiraj razliku izmeđ u institucija i konvencija prema Josselinu i Marcianu!**

Josselin i Marciano upozoravaju da postoji temeljna razlika između institucija i konvencija. Institucija se smatra formalnim, eksplicitnim pravilom, dok se konvencija razumijeva kao prešutni, implicitni sporazum. Institucije se mogu povezati s kontraktarijanskim konstitucionalizmom, dok su konvencije povezane s evolucionizmom. U ovom kontekstu institucije se ne bi smjele razumjeti kao formalizirane konvencije (kao zakon kod Hayeka ). One su prije izraz voljnog i namjernog sporazuma, ugovora. Evolucionistički pogled počiva na instrumentalnoj racionalnosti gdje pojedinci djeluju jedino s obzirom na svoje namjere. Njihove namjere su samoopravdane i ne zahtijevaju mehanizme komunikacije s drugima. Legalnost izrasta iz veza prirođenih koherentnih pojedinačnih akcija. Otuda i spontanost običajnog prava. Nasuprot tomu, u kontraktarijanskom pravnom sistemu samoopravdanje pojedinačnih akcija je zabranjeno. Akcije nisu zakonite zbog njihove efikasnosti ili realnosti. Zakonitost je stvorena objektivnim značenjem akcija, njihovim značenjem s obzirom na zakon kao eksplicitne i javne norme. U europskom kontekstu, svaki član Unije bi trebao dati eksplicitni pristanak na prije raspravljena konstitucionalna pravila. Svi potencijalni novi članovi morali bi se slično predobvezati. Europska integracija zahtijeva federaciju manjih regija, kultura, nacija. Proširenje će samo pojačati ovu nužnost. Zbog induktivne prirode ljudskoga znanja, što je više ljudi uključeno, teže je znati pravila. Problem indukcije može biti izražen u terminima agregacije preferencija. Što se više broj preferencija i raznolikosti povećava, pronalaženje efikasnog ustavnog pravila postaje sve teže. Naravno, ako su ljudi bliskije povezani ( npr. unutar Humeovog područja simpatije ) agregiranje će biti lakše. Ali to umanjuje polje običajnopravne procedure kao i njihovu moguću upotrebu u tako raznolikom kontekstu poput europskog.

1. **Navedi tri glavna protagonista kontraktarijanskog pogleda na stvaranje ustava i ukratko ga objasni!**

Drugi način je kontraktarijanska verzija Brennan-Buchanan-Tullock tradicije. Upravo je J. Buchanan inicirao široku uporabu Hobbesa i drugih koji situaciju koja neposredno prethodi društvenom ugovoru vide kao “ ravnotežu anarhije “ u kojoj su marginalni troškovi i dohoci proizvodnje, krađe ili zaštite dobara jednako visoki. Tu su pojedinci u “ dilemi zatvorenika “ i svima je u interesu naći rješenje kako bi prekinuli stanje neizvjesnosti. Rješenje je stvaranje protektivne države koja štiti privatnu sferu svih pojedinaca. Ova je država i produktivna u smislu generiranja onih dobara koja ne bi bila profitabilna u privatnim aranžmanima. Kod Buchanana je u podlozi svakog ustava vidljiva teorija ugovora, dok Hayek ustav shvaća kao rezultat kulturne evolucije.Buchanan konceptualizira pojedince kao racionalne aktere koji su dovoljno oprezni u prepoznavanju prednosti donošenja i primjene pravila, pa svjesno biraju ograničenja vlastitog djelovanja. Nasuprot tome, kod Hayeka se ljudi ponašaju racionalno samo zbog toga što slijede već data pravila. Kontraktarijanske institucije možemo razumjeti kao mjesta eksplicitno kreiranog zajedničkog znanja. Odgovarajuća “ pravna država “ će osigurati prisilno provođenje pravila kao i njihovu reformu. Društvo bi tada bilo vođeno javnim poimanjem pravdnosti. Principi koji slijede trebali bi biti tvrdnje zajedničkog znanja. Kako sve to ipak nije dovoljno za spontano generiranje zajedničkih principa, to mora biti uređeno ugovorom. Tako se formaliziranim ugovorom osigurava pomoć u koordinaciji pojedinačnih aktivnosti prema zajedničkom cilju i prisila za pristajanje uz pravila. Dakle, institucija se pojavljuje kao način tvorbe zajedničkog znanja. Komunikacija ne implicira postojanje samoopravdanja akcija, već postojanje opravdanja s obzirom na pravilo. Norma će nastati spontano, postajući zajedničko znanje kroz proces. Nasuprot tomu, kontraktarijanski ustav implicira “ transverzalnu “ komunikaciju kao što je npr. glasovanje u ustavotvornoj skupštini. Konačno, dva različita shvaćanja komunikacije impliciraju dva oprečna načina dostizanja zajedničkog znanja pravila. Ili koordinacija stvara spontane konvencije ili svrhovite komunikacije stvaraju institucije, pojmljene kao ugovore. Kako je postajala sve integriranija, Europa se morala uhvatiti u koštac s ovim konstitucionalnim pitanjem, bilo na evolucionistički, bilo na kontraktarijanski način.

1. **Koje su negativne posljedice isticanja vertikalne suprotnosti između Unije i njezinih članica?**

Isticanjem vertikalne suprotnosti između Unije i njenih članica nudi se izbor između dvije opcije “ za naciju “ ili “ za Europu “. Ali takva alternativa nema smisla jer jedna opcija ne isključuje drugu, a i većina stanovništva zemalja članica podupire obje. Bilo bi gotovo patološki prisiljavati ih da se odluče za jednu od opcija. Nama se čini da razumne alternative i slobode niti ne može biti dok se god o Europi bude raspravljalo i percipiralo je iz vertikalne perspektive. Ovime se dopušta uskoj ekonomskoj i političkoj eliti aktera koja se smatra “ europskom “ da definira Europu kao upravni problem i odbaci svaku opoziciju kao izraz neznanja, zlobe ili nedostatne otvorenosti svijetu. Politički sustavi koji ne uspijevaju razviti programatske alternative, bilo zato što ih nasilno potiskuju, ili zato što ih ne percipiraju u cjelokupnom procesu pogađanja, vrlo se teško prilagođavaju promjenama uvjeta i potrebama u svojoj okolini.

1. **Na kojim se pretpostavkama temelji slobodna trgovina kako bi bila u funkciji ekonomskog blagostanja i rasta?**

Očigledno, lakše je uspostaviti zajedničko europsko tržište nego zajedničku europsku socijalnu državu i ako se isključi opcija stvaranja europske socijalne države, europska integracija postaje opasnim projektom koji uništava staru nacionalnodržavnu osnovu političkog kročenja kapitalizma, ne stvarajući novu, europsku osnovu. Politike oblikovanja i preraspodjele tako ostaju bez institucionalnog središta u Europi, odnosno na razini Unije, a niti na razini država članica čija je sposobnost upravljanja i korekcije tržišta reducirana izravnim i neizravnim ograničenjima unutarnjeg zajedničkog tržišta. Izravna ograničenja autonomnosti djelovanja država članica proizlaze i iz pravnih temelja Rimskog ugovora o četiri slobode i pravu na konkurenciju, isključujući ili otežavajući tako primjenu određenih političkih instrumenata.

**11. U kojim uvjetima argument o slobodnoj trgovini kao efikasnom obliku alokacije resursa više ne vrijedi?**

Slobodna trgovina podrazumijeva slobodan protok dobara i usluga preko nacionalnih granica bez ograničenja kao što su carine, kvote i druga zakonska ograničenja. Efikasnost se slobodne trgovine pri tome temelji na nizu pretpostavki:

* sve zemlje imaju jednak pristup tehnologijama,
* postoji puna zaposlenost i
* sve zemlje imaju jednake uvjete pristupa drugim tržištima uključujući i financijska tržišta.

Ako ove pretpostavke nisu ispunjene, argument o slobodnoj trgovini kao efikasnom obliku alokacije resursa više ne vrijedi. U skladu s tradicionalnom trgovinskom teorijom slobodna trgovina je optimalna zato što povećava blagostanje. No, u stvarnosti slobodna trgovina ipak ostaje tek ideal kojem se težilo samo između najrazvijenijih zemalja svijeta.

**12. Koja su dva najznačajnija faktora prilikom političkog izbora aranžmana slobodne trgovine?**

Dva najznačajnija faktora pri izboru aranžmana slobodne trgovine jesu geografska blizina i socijalna kohezija.

Efikasnost slobodne trgovine ovisi o mogućnosti uključenih zemalja da harmoniziraju vlastita tržišta, a to je najlakše ako imaju slične proizvodne i građanske interese što je pak slučaj sa geografski bliskim zemljama. Socijalna je kohezija bitna jer smanjuje vjerojatnost pojave „socijalnog dumpinga“, koji se pojavljuje zbog razlike u socijalnim uvjetima u zemljama koje stvaraju zonu slobodne trgovine, a prvenstveno se odnosi na cijenu i uvjete rada.

Očito je da utvrđivanje slobodne trgovine zahtijeva harmonizaciju,a ne eliminaciju državnih načina odlučivanja u zemljama potpisnicama tako da postoje i slični odnosi cijena. Iz te perspektive produljenje i priroda sporazuma o slobodnoj trgovini određeni su stupnjem do kojeg potencijalni potpisnici dijele opće proizvodne i građanske interese. Takvo zajedništvo interesa najveće je među zemljama koje su *geografski bliske*, što ujedno znači da se može očekivati stvaranje sporazuma prije na regionalnoj nego na globalnoj razini.

*Geografska blizina i socijalna kohezija* utjecajni su faktori u političkom izboru aranžmana slobodne trgovine pokazujući da se tradicionalni instrumenti zaštite, carinske i necarinske barijere, zamjenjuju drugim instrumentima, primjerice socijalnom integracijom, kako bi se smanjile komparativne prednosti drugih zemalja.

Značenje stupnja socijalne kohezije u uvjetima radnih standarda između potencijalnih trgovinskih partnera možemo pratiti u pregovorima o stvaranju Sjevernoameričke zone slobodne trgovine ( NAFTA ) između SAD-a, Kanade i Meksika. Naime, postojao je strah američkih radničkih udruga da bi niski socijalni standardi u Meksiku poput radnog vremena, socijalnog osiguranja i radnih uvjeta mogli stvoriti nelojalnu konkurenciju američkim i kanadskim proizvođačima.

**13. Koji su tradicionalni instrumenti protekcionističke politike i kojim se instrumentom zamjenjuju u kontekstu sve većeg broja ekonomskih integracija?**

Tradicionalni protekcionistički instrumenti – carinske i necarinske (tarifne i netarifne) barijere – zamjenjuju se socijalnom integracijom (u smislu uklanjanja razlika u standardima života i rada) kao instrumentom smanjivanja komparativnih prednosti drugih zemalja. Socijalna integracija, odnosno viši socijalni standard u inozemstvu, može zamijeniti carine i opravdati slobodnu trgovinu. (Konačno, pregovori oko socijalnog protokola u Europskoj uniji indiciraju zaključak o tome kako struktura jednog gospodarstva, odnosno veličina uvoznih i izvoznih sektora, njegova kompetitivnost i njegova razina socijalnog standarda mogu biti izravno povezani s njegovim položajem u pregovorima o slobodnoj trgovini). Dijalog između poslodavaca i sindikata je na komunitarnom nivou ( čl. 4 ) i može voditi, ako oni to žele, do ugovornih odnosa, koji uključuju i potpisivanje sporazuma. Ovakva socijalna integracija i zajednička regulacija ignorira sve razlike u preferencijama i produktivnosti radnika.

**14.** **Kako** **Schulknecht definira trenutačno stanje europske integracije iz perspektive međunarodne trgovine?**

Schulknecht zastupa tezu da je povećanje međunarodne trgovine između europskih država, odnosno povećana međuindustrijska razmjena, dovelo do njihove povećane međuovisnosti, što ih je pak učinilo osjetljivijima na eventualne protekcionističke mjere i odmazde koje bi uslijedile na njih, te ih tako prisilila da se više brinu za slobodnu trgovinu. Strah od odmazde natjerao je europske zemlje na ekonomsku integraciju utemeljenu na slobodnoj trgovini i reciprocitetu. Povećanje dobiti od međunarodne trgovine do kojeg je dovela integracija još je više pojačalo zahtjeve za daljnjim uklanjanjem trgovinskih barijera. Dakle, međuindustrijska razmjena povećava relativnu težinu zagovornika tržišne integracije jer direktan reciprocitet odvraća od protekcionizma.

**15. Kako Grossman i Helpman analiziraju opravdanost slobodne trgovine iz perspektive političke ekonomije? (str. 3.)**

Grossman i Helpman smatraju da se političari percipiraju kao osobe koje maksimiziraju objektivnu funkciju koja sadrži izvore lobiranja industrije i socijalna davanja koja se povećavaju u uvjetima slobodne trgovine. Oni pokazuju da izuzimanje određenih industrija iz sporazuma o slobodnoj trgovini može povećati provedivost toga sporazuma. Njihova analiza posebnu pozornost pokazuje izvoznim industrijama jer razloge lobiranja izvozne industrije prema vladi vide u strahu od odmazde vlade zemlje partnera.Oni smatraju da se političari pri sklapanju slobodno-trgovinskih ugovora vode nastojanjem da povećaju socijalna davanja (kroz povećanje proračuna) i ispunjavanjem zahtjeva izvoznih industrijskih lobija kojima je u interesu da ne dođe do usvajanja protekcionističkih mjera od strane vlada u partnerskim zemljama, tj. da trgovina bude što slobodnija. Oni smatraju da se takvi ugovori mogu još efikasnije provesti strateškim izuzimanjem nekih industrija od ugovorenih odredbi.

**16. Što je *rent-seeking*? (str.3)**

*Rent-seeking* odnosi se na provođenje neučinkovitih ekonomskih mjera od strane tvoraca politika zato što njihovi osobni i politički ciljevi nisu uvijek u skladu s ekonomskom efikasnošću ili socijalnom pravdom. Oni nastoje kroz određene politike steći prednost u obliku financijske i/ili glasačke potpore od strane onih koji su profitirali od usvajanja dotičnih mjera. Grossman i Helpman pokazuju da oportunistički političari nemaju ništa drugo za prodati osim svojih politika i da je profesionalni i osobni uspjeh političara u institucijama predstavničke demokracije često vezan za financijske priloge. Pretpostavlja se da vlada maksimizira vjerojatnost ponovnog izbora koji ovisi o političkoj težini potpore dobitnika ili gubitnika određene politike. U suprotnosti s modelima interesnih grupa, političari maksimiziraju političku potporu uravnotežujući marginalne dobitke i gubitke određene politike.

**17. Objasni Baldwinov domino-efekt?**

Baddwinov (1997.) domino – efekt označav jedan od argumenata koji govore u prilog tezi da regionalizam jača pregovore na globalnoj razini. On objašnjava dinamiku povećavanja slobodno-trgovinskih blokova. Kada izvozne industrije izvan sporazuma uoče smanjenje svoje konkurentnosti i profita, tada počinju lobirati kod vlastitih vlada za ulazak u trgovački blok (pretpostavka je da je takav blok relativno zatvoren prema vanjskoj trgovini). Pristup novih članica sporazumu povećava blok čineći druge zemlje svjesnijima da su njihove izvozne šanse smanjene, što ih motivira da se i same pokušaju uključiti u sporazum. Dakle, označava proširenje u članstvu regionalnog trgovačkog aranžmana s obzirom da se proizvođači izvan njega suočavaju s diskriminatornim tretmanom pa zahtijevaju od svojih vlada stupanje u punopravno članstvo. Baldwinov domino efekt predviđa da zemlje koje nisu članovi neke regionalne integracije bivaju izložene pritisku domaćih interesnih skupina s ciljem pristupa novom ili starom (a izgubljenom) tržištu.

**18. Navedi barem dva razloga zašto je teško izgraditi zajedničku europsku socijalnu državu?** (Str. 4-5)

Države unutar Europske Unije su po stupnju ekonomskog razloga bitno različite, te bi usklađivanje za neke od njih bilo preskupo (1). Istovremeno, metode koje su različite zemlje tradicionalno koristile za tržišnu i socijalnu regulaciju su vrlo heterogene (2), a treba uzeti u obzir i čvrsto ukotvljene interesne grupe kojima harmonizacija nije u interesu („institucionalizirani nacionalizam“) (3). Socijalna politika i regulacija predstavljaju neke od glavnih legitimirajućih funkcija za nacionalne države (4) i one se ne mogu jednostavno delegirati na višu razinu, a posebno veliki otpor bi se pojavio pri redistribuciji sredstava od bogatijih ka siromašnijim zemljama (5). Trenutna institucionalna razina Europske Unije je također nedovoljna za provođenje sveobuhvatnog programa ujednačavanja socijalnih prilika – takav program zahtijevao bi pretvaranje EU u federalnu državu (6). Primjerice, za bogatije zemlje bi bilo dobro da dođe do ujednačavanja regulativnog i socijalno-političkog minimuma u zaštiti okoliša, socijalne sigurnosti i rada, jer bi to predstavljalo branu odljevu investicija i gubitku radnih mjesta. S druge strane, za siromašnije zemlje to predstavlja troškove za već ionako manje produktivnu industriju. Isto tako, postoji raznolikost nacionalnih tradicija oblikovanja i korekcije tržišta. Moćne nacionalne interesne grupe brane svoj “neharmonični” status quo iskazujući sklonost “institucionaliziranom nacionalizmu” bojeći se gubitka tradicionalnih pozicija moći.

**19. Koje su dvije temeljne obveze zajedničkog tržišta prema ordoliberalnoj tradiciji? (str.5.)**

Rimskim ugovorom iz 1957. godine, Europa je dobila “ gospodarski ustav “. Njime su kao temelj tržišne aktivnosti normirane četiri slobode. Uz načela konkurencije i zabranu diskriminacije to su slobode kretanja roba, usluga, kapitala i ljudi. U ordoliberalnoj tradiciji freiburške škole predodžba raja uključuje izjednačavanje Zajednice sa zajedničkim tržištem. Europski sud osigurava zaštitu prava pri tumačenju i primjeni ugovora te provjerava zakonitost zajedničkih akata, dok Komisija brine o valjanoj primjeni odredbi donesenih temeljem ugovora i spriječava razmatranje prijedloga nespojivih s europskim pravom. Zbog otvorenosti granica, regulira se konkurencija između zemalja članica, prisiljavajući vlade na socijalno-političku suzdržanost i discipliniranje nacionalnih politika raspodjele. Konkurencija se tako pokazuje kao najbolje sredstvo reduciranja državne regulacije na najučinkovitiju mjeru. Prema ovoj poziciji, Europskoj uniji nedostaje demokratska legitimacija za intervencionističku politiku, a time je i njeno uplitanje postalo suvišno ( ta se činjenica, dakle, ne interpretira kao institucionalni deficit ). Ordoliberalna tradicija upozorava da nove ovlasti relativiziraju staru obvezu jamstva ekonomske slobode i konkurencije uskraćujući temeljnim pravima legitimnu osnovu Na tragu ovakvog teorijskog pristupa, Europskoj uniji nedostaje pretpostavka demokratske legitimacije kao što su participativna struktura i europski demos. Postoji opasnost da Unija postane plijenom dobro organiziranih interesnih grupa.

**20. Zašto bi EU mogla postati plijenom interesnih skupina?** (Str. 5)

Postoji opasnost da Unija postane plijenom dobro organiziranih interesnih grupa jer je slaba demokratska kontrola, a ne mogu se garantirati ni otvorene vanjske granice koje bi EU izložile konkurenciji ostalih regija svijeta. Tako o zajedničkoj politici odlučuju europski birokrati, službenici nacionalnih ministarstava, dok porezni obveznici i potrošači jedva da imaju pravo glasa. Europska unija pretvara se tako u sustav “ kolektivne neodgovornosti “. Liberalni autori predlažu obnovu granica uklonjenih sporazumom iz Maastrichta jer će se u protivnom Europska unija pretvoriti u “ europski Levijatan “. Europskoj uniji treba vratiti njenu stvarnu zadaću, a to je zaštita zajedničkog tržišta, dok nacionalnim državama treba vratiti intervencionističke ovlasti svodeći tako Europsku uniju na prvotnu ulogu “ najmanje europske zajednice“.

**21. Objasni vezu između interesnih skupina i modela pol.uređenja (reprezentativne i izravne demokracije)?**

Predstavničke demokracije su u odnosu na izravne osjetno ranjivije na prodiranje partikularnih interesa koje zastupaju interesne skupine. Dugoročno utjecaj interesnih skupina u predstavničkim demokracijama raste, a isto se događa i sa vladinim rashodima i regulacijom. Naime, predstavnički demokratski sustavi pokazuju dugoročnu tendenciju prema rastućem utjecaju interesnih grupa, povećanom udjelu vladinih rashoda u BDP-u i povećanju regulative. Postoje brojne teorije koje dokazuju da nivo rasta vladinih aktivnosti jeste nusprodukt natjecanja za birače između različitih političkih stranaka i kandidata Sve to ima negativne utjecaje na produktivnost, konkurenciju, inovacije i investicije, te u konačnici na gospodarski rast. Predstavničke su demokracije pogodnije za kartelizaciju, nekontrolirani rast subvencioniranja i protekcionizam. Političko natjecanje u predstavničkim demokracijama postupno povećava njihove rashode, te su oni u odnosu na izravne demokracije 30% veći. Ovo snažno upućuje na zaključak kako reprezentativni oblik vlasti značajno mijenja rezultate političkih procesa povećavajući aktivnosti vlade na razinu veću od one koja bi bila postignuta da je ona određena neposredno od birača / poreznih obveznika.

**22. Objasni izravna i neizravna ograničenja autonomnog djelovanja nac.država u kontekstu zajedničkog tržišta?**

Izravna ograničenja proizlaze iz Rimskih ugovora te se odnose na zaštitu konkurencije, zabranu diskriminacije i četiri slobode (kretanja roba, usluga, kapitala i ljudi). O poštivanju ovih načela brinu se Europski sud i Komisija.

Osim izravnih restrikcija koje ograničavaju intervencionizam država članica, komunitarno pravo ima i neizravno djelovanje. Četiri slobode pružaju mobilnim faktorima proizvodnje, posebice kapitalu i kvalificiranoj radnoj snazi, izlazak i u druge zemlje. Tako se, zbog otvorenosti granica, regulira konkurencija između zemalja članica, prisiljavajući vlade na socijalno-političku suzdržanost i discipliniranje nacionalnih politika raspodjele.

**23. Objasni horizontalnu i vertikalnu dimenziju integracijskog procesa u EU?**

Vertikalna dimenzija integracije odnosi se na prenošenje dijela suverenosti nacionalnih država na institucije Europske Unije, to je bila dominantna vrsta integracije u dosadašnjem institucionalnom razvoju EU. Horizontalna dimenzija se pak odnosi na odnos između države i tržišta*.*

**24. Kako na ekonomski rast i razvoj gleda klasična paradigma?**

Klasična paradigma smatra da je ekonomski rast jednostavna posljedica korištenja ispravnih sastojaka na ispravan način. Radna snaga (ljudi) smatraju se homogenim faktorom jer ljudi možda izgledaju različito, ali za ekonomiste su u biti isti. Oni su racionalni maksimizatori svojih korisnosti i blagostanja koji pokušavaju da za najmanje dobiju najviše reagirajući na prave signale i mogućnosti. Tehnologija se smatra dostupnom i iskoristivom, svedena je na robu koja se može kupiti. Mora se prihvatiti stručno znanje i tehnologija – a oni su dostupni i sve efikasniji. Tehnologija napreduje; znanje je sve veće. Iz toga slijedi da se zemlje koje su gospodarski zaostale zapravo nalaze u prednosti jer mogu iskoristiti već postojeću tehnologiju i znanje koje su razvijene zemlje stvorile o svojem trošku, a što je uvijek najb

**25. Objasni otkriće o „rezidualnom“!**

Konvencionalne teorije prije otkrića „rezidualnog“ izjednačavale su gospodarski rast sa povećanjem faktora proizvodnje – rada, zemlje i kapitala. „Rezidualno“ se odnosi na onaj dio gospodarskog rasta koji se ne može na taj način objasniti. Na taj dio rasta otpada veliki dio, a kasnije on je nazvan tehnologijom. Detaljnijom analizom u taj bi se pojam uključili npr. znanje, stručnost radne snage, poduzetništvo i sl. inputi koji osjetno povećavaju produktivnost, a nisu bili uključeni u ekonomske teorije prije otkrića „rezidualnog“.

**26.Objasni vezu između R&D i izravni stranih investicija prema Cavesu?**

Prema Cavesu istraživanje i razvoj povezano je sa stranim investicijama tako da jedno potiče drugo – veća strana ulaganja znače više sredstava za istraživanje i razvoj, a veća ulaganja u istraživanje i razvoj znače veća strana ulaganja. Istraživanje i razvoj je skupa djelatnost i u skladu s tim se koncentrira u velikim poduzećima od kojih su najvažnija multinacionalne kompanije, a upravo se u njima najbolje pokazuje međusobno poticanje R&D-a i izravnih stranih investicija.

**27. Tko je u suvremenom svijetu percipiran kao glavni čimbenik transfera tehnologije? Kako se on dešava?**

Glavni čimbenik transfera tehnologije su multinacionalne kompanije koje svojim izravnim ulaganjima, trgovinom licencijama i izvozom roba čine najnoviju tehnologiju dostupnom na globalnoj razini. One su odlučujući čimbenik i u razvoju novih tehnologija jer je upravo natjecanje u inovaciji postalo ključni element konkurencije na globalnoj razini između najvećih svjetskih kompanija.

**28. Objasni teoriju tehnološke difuzije S.Gomulke? Objasni vezu između difuzije tehnologije i apsorptivnih kapaciteta?**

Gomulka razlike u rastu produktivnosti između razvijenih i manje razvijenih zemalja objašnjava razlikom u mogućnosti zemalja da se okoriste „difuzijom tehnologije“.On smatra da je dominantan faktor u određivanju rasta produktivnosti stupanj “raspršenosti tehnologije “ od tehnološki naprednijih zemalja do relativno manje razvijenih, koristeći razine produktivnosti kao pokazatelje tehnološkog razvoja. Tehnologija (u smislu inovacije u obliku kodificiranog znanja) je difuzna, ali zemlje nisu homogene, tj. njihova mogućnost da dostupnu tehnologiju iskoriste za rast ovisi o njihovim „apsorptivnim kapacitetima“, odnosno razini obrazovanja, institucionalnom okviru i drugim kulturnim, političkim i društvenim faktorima.

**29.. Navedi tri ključna obilježja nove tehnološke paradigme M.Castellsa?**

1. Obrada informacija (informacija je i sirovina i proizvod) – strukturiranje obrade informacija na sustavan način „proizvodi znanje“ koje je u suvremenom svijetu direktan izvor materijalne produktivnosti. Strukturno određena sposobnost rada da obrađuje informacije i proizvodi znanje više su nego ikada materijalni izvor produktivnosti, pa prema tome i ekonomskog rasta i društvenog blagostanja;
2. Efekti nove tehnologije uočljivi su u procesima, a ne u proizvodima;
3. Fleksibilnost organizacija u proizvodnji, potrošnji i upravljanju.

**30. Objasni Kalderovu teoriju rasta?**

Osnovna Kaldorova teza jest da industrijski rast, s obzirom na njegovu važnost u ekonomiji, potiče rast ekonomije kao cjeline, što potiče daljnji industrijski rast, porast izvoza i pozitivnu platnu bilancu. Time dobivamo kumulativni efekt zbog kojeg se industrijskim rastom taj isti rast ubrzava. Kaldor svoju tezu objašnjava ekonomijom razmjera i „učenjem u hodu“.

**31. Koja grupa zemalja je otvorenija za transfer tehnologije?**

Zemlje koje su najreceptivnije za transfer tehnologije su one koje se nalaze u procesu industrijalizacije, njihova su gospodarstva otvorenija i fleksibilnija od zemalja koje su davno industrijalizirane i zbog toga često pod utjecajem efekta okoštavanja, ili pak onih zemalja koje su još u fazi kada je nefleksibilni poljoprivredni sektor dominantan, a industrijalizacija tek treba započeti. Tehnologija napreduje; znanje je sve veće. Stoga su zemlje koje se kasno razvijaju u prednosti jer imaju uvid u ono što su drugi postigli i što je uvijek najbolje.

**32. Koja su dva glavna poticaja razbijanju okoštalih društvenih struktura prema M.Olsonu?**

Okoštale društvene strukture mogu biti razbijene samo kroz snažan šok, konkretno zbog poraza u ratu ili unutarnje revolucije. Samo takve radikalne promjene mogu opet otvoriti društvo ekonomskim promjenama i napretku.

U mirnim uvjetima snažne interesne grupe će kroz različite kanale utjecaja (od kojih su najvažniji politički) stvarati konzervativno ozračje štiteći vlastite interese na štetu napretka i slobodnog poduzetništva. Zbog prirode povezanosti takvih grupa i političke elite u stabilnim demokracijama potreban je šok koji će razbiti okoštale sprege i dopustiti promjene. Olson zastupa klasičnu pretpostavku o tržištu kao osnovnom ili prirodnom poretku pri čemu institucionalna krutost ima većinom negativnu i restriktivnu ulogu.

**33. Objasni proizvodnju prema linearnom i ne-linearnom modelu!**

Proizvodnja se poima u “linearnom” obliku kada se niz inputa linearno spoji da bi nastao proizvod. Inovacija se u te modele uvodi putem dodavanja drugačijeg inputa. Linearni model također opisuje inovacijski proces kao niz stupnjeva (od istraživanja k razvoju, zatim proizvodnji, i na posljetku marketing) čime je i tehnologija svedena na robu koja se može kupiti i na zahtjev dobiti.

Nelinearni, ciklički i feedback modeli priznaju postojanje mnogih “ nematerijalnih” sredstava u inovacijskom procesu. Takva sredstva su učenje kroz iskustvo, nagomilavanje znanja koje se ne može kodificirati, navike i običaji svojstveni za društveno okružje u kojem se proizvodni proces odvija. Njih se može izraziti kao “neposlovne međuzavisnosti”, tj ne može ih se jednoznačno identificirati kao mjerljivi input.

**34. Kako Hodgson definira razliku između kodificiranog i ne-kodificiranog znanja?**

Kodificirano znanje moguće je svesti na informaciju, moguće ga je „napisati u knjigu“, tj. ono se može slobodno i relativno lako prenositi i koristiti.

Ne-kodificirano znanje se pak ne može svesti na informaciju jer ono sadrži bitan nesvjesni element koji se stvara učenjem kroz praksu ili rutinu, ukorijenjeno je u nesvjesnim procesima i ne može se prenositi jednostavnim, direktnim putem.

Hodgson zastupa tezu o gruboj granici između kodificiranog i ne-kodificiranog znanja kao objašnjenju različitih stopa rasta produktivnosti u različitim industrijama ili sektorima ekonomije.

**35. Objasni razliku između fundamentalnih i sekundarnih institucija u praksi!**

Fundamentalne institucije su teško promjenjive, duboko ukorijenjene i logički nadređene sekundarnim institucijama koje se mogu lakše promijeniti, ali je njihov uspjeh povezan sa kompatibilnošću s fundamentalnim institucijama. Primjer je uvođenje institucija slobodnog tržišta u zemljama koje su na početku devedesetih napustile socijalistički sustav upravljanja tržištem. U onim zemljama gdje su fundamentalne institucije bile kompatibilnije s kapitalističkim sekundarnim institucijama (npr. Češka ili Slovenija, zbog kulturne, zemljopisne i povijesno snažnije veze i zbog toga veće sličnosti sa zapadnim tradicijama) te su reforme bile očito uspješnije nego u zemljama gdje su fundamentalne institucije bile nekompatibilne i čak neprijateljske prema kapitalističkim reformama (npr. Rusija).

**36. U čemu se prema Lippmanu nalaze granice za proces reformi?**

Reformski proces ograničen je društvenom i povijesnom stvarnošću konteksta u kojem se odvija. Politička kultura i društvene vrijednosti predstavljaju faktore koji se ne mogu lako kvantificirati, ali se pojavljuju kao važni elementi čija nekompatibilnost sa reformama koje se nastoje provesti može značiti njihovu propast. Za inkorporiranje novih institucionalnih aranžmana i prevladavanja eventualnog jaza potrebno je raditi na kompromisima i tražiti zajedničke vrijednosti i kriterije pravednosti koji bi bili temelj za provođenje reformi.

**37. Objasni normu nediskriminiranja!**

Norma nediskriminiranja ili univerzalne primjene trgovinskih načela u sklopu GATT-a govori da se svaka povlastica koju zemlja članica daje za neki proizvod proizveden ili namijenjen zemlji ne-članici mora biti odmah odobren i za slične proizvode koji su proizvedeni ili namijenjeni za područja svih drugih zemalja članica, tj. zemlje članice uvijek moraju imati status „najpovlaštenije nacije“. Unatoč važnosti norme, postoje izuzeci kao što su Velika Britanija i Francuska.

**38. Što je to VER?**

VER (Voluntary Export Restriction), u prijevodu „svojevoljno ograničavanje izvoza“ je tip ekonomskog protekcionizma kojim neka država u dogovoru sa svojim trgovinskim partnerom i proizvođačem sama ograničava svoj izvoz. Takav dogovor ne potpada pod odredbe GATT-a, te bitno iskrivljuje djelovanje mehanizma slobodnog tržišta.

**39. Koji su glavni izuzeci od „klauzule najpovlaštenije nacije“?**

1. postojeći ugovoreni prioriteti

(na inzistiranje VB i Francuske, zbog čega su i SAD bile prisiljene pristati na trajne izuzetke)

1. zone slobodne trgovine, carinske unije i privremeni tranzicijski aranžmani
2. regionalni trgovinski aranžmani (EU) otvoreno krše načelo diskriminacije prema zemljama nečlanicama regionalnog aranžmana

**40. Što obuhvaća financijska liberalizacija? (članak GATT)**

Norma liberalizacije odnosi se na uklanjanje trgovinskih ograničenja. Ona je utemeljena na pretpostavci da slobodnija trgovina znači veće blagostanje i ekonomski rast, a najbolje se očituje u postupnom smanjivanju carina, posebno od 60-ih godina nadalje. Iako je često smatrana središnjom normom GATT-a,nakon rata nije imala prednost u odnosu na normu nediskriminacije.

Financijska liberalizacija uključuje pravo prodaje usluga na međunarodnom tržištu, pravo osnivanja stranih poduzeća, te pravila i propise kojima se regulira djelokrug njihovih operacija. Liberalizacija se nužno mora koordinirati sa regulacijom kako bi se izbjegle nestabilnosti i krize financijskog sektora.

Podrška liberalizaciji u postratovskom razdoblju nije proširena, što se i odrazilo u prvom setu carinskih pregovora. Carinske konferencije održane 1949. i 1951. rezultirale su malim carinskim samnjenjima, a četvrta konferencija ( Geneva Round ) polučila je slabe rezultate. Tek kasnih 60-tih prodire pozitivni stav prema slobodnoj trgovini premda su carinska smanjenja između 1960. i 1962. bila skromna zbog ograničene američke mogućnosti da smanji carine.

**41. Post-washingtonski konsenzus!**

Kao reakcija na učestale kritike washingtonskog konsenzusa rodio se post-washingtonski konsenzus (PWC) koji se za razliku od svog prethodnika ne fokusira isključivo na ekonomski rast, već i na ravnomjernu raspodjelu njegovih dobiti.

PWC ne koristi univerzalni model, već propagira razvoj nacionalno usmjerenih strategija u čijoj izradi treba sudjelovati civilno društvo.

Uvjeti vezani uz zajmove trebaju biti nakalemljeni na procese, a ne politike, te se poseban naglasak stavlja na upravljanje procesom i njegove aktere.

1999. lansiran je PWC (Comprehensive Development Programme) od strane Jamesa Wolfensohna, predsjednika Svjetske banke.

PWC naglašava partnerstvo između donatora i primatelja, a to se reflektira u National Poverty Reduction Strategy Paper (PRSP) – premda se deklarira partnerstvo i međunarodne financijske institucije diktiraju uvjete.

Npr. PRSP za Nikaragvu je prije bio dostupan u Washingtonu nego u Managui – intelektualna hegemonija međunarodnih financijskih institucija i dalje utječe na policy-debate i način definiranja razvojnih problema.

Upravljanje i “vlasništvo” nad njom ne nalazi se u zemljama u razvoju, već u Washingtonu.

Zemlje Juga percipirale su rundu pregovora iz Dohe kao pregovore lišene bilo kakvog pokušaja razvoja Juga – subvencije Sjevera.

Debata o ulozi države i dalje je iznimno aktualna i mnogi ističu ulogu države u istočnoazijskom ekonomskom čudu.

**42. Neki od preduvjeta za razvoj zemalja u razvoju (10 prezentacija)!**

1. Uključivanje zemalja Juga u procese odlučivanja na globalnoj razini i jačanje njihovih resursa (pravnih i tehničkih) s ciljem efektivnog zastupanja njihovih interesa

2. Otvaranje tržišta razvijenih zemalja zemljama u razvoju i ukidanje protekcionističkih praksi razvijenih

3. Otpis duga za najsiromašnije

4. Ekonomski rast čije koristi se ravnomjerno raspodjeljuju

5. Međunarodna pomoć koja podržava kvalitetne projekte s ciljem smanjenja siromaštva

**43. Kojih 7 područja u najboljoj mjeri predstavlja neuspjeh politike Washingtonskog konsenzusa!**

Krajem 1990-ih postalo je evidentno da politika Washingtonskog konsenzusa nije održiva i da više ne vrijedi argument o prekratkom vremenu njegove primjene, te da raste nejednakost unutat i između pojedinih zemalja.

1. Ekonomski rast je bio niži nego što se očekivalo, a ujedno je bio i niže kvalitete (ekološke katastrofe i sl.) – u Africi je dohodak per capita konstantno opadao.

2. Zaduženost – situacija se dodatno pogoršala porastom nominalnog iznosa duga u odnosu na prihode od izvoza, HIPC nije ostvario željene rezultate.

3. Trgovinska liberalizacija – udio zemalja Juga u globalnoj trgovini je porastao, a došlo je i do promjene strukture izvoza s tendencijom porasta industrijskih proizvoda, ali to se prvenstveno odnosilo na jugoistočnu Aziju (75% izvoza svih industrijskih proizvoda zemalja Juga). Zemlje izvoznice sirovina gotovo su se u potpunosti otvorile slobodnoj trgovini, ali su zarađivale manje – stagnirajuća tržišta s tendencijom pada cijena praćena nedostatkom fokusa na promjenu proizvodne strukture.

4. Socijalni problemi – siromaštvo se širilo u geografskom i numeričkom smislu

Posljedice šok-terapije na zemlje bivšeg istočnog lagera vidljive su u 60 milijuna ljudi koji žive ispod crte apsolutnog siromaštva.

Azijska financijska kriza imala je iste posljedice s posljedicama po političku stabilnost (Tajland, Banda Aceh).

Privatizacija je poskupjela usluge, a nije proširila broj korisnika – strani investitori kupovali javna poduzeća s monopolom s ciljem postizanja što višeg profita (cherry picking).

5. Službena pomoć i donori – kvaliteta, kvantiteta i distribucija pomoći bila je razočaravajuća

Sredinom 1990-ih transferi radnika na privremenom radu u inozemstvu premašili su službenu pomoć zemljama u razvoju.

6. Izravna strana ulaganja – iako se udio Juga povećao od 1990-ih i narastao od 18% 1990-e na 28% 2001. godine, kvaliteta tih ulaganja bila je razočaravajuća.

7. Privatni tokovi kapitala – najčešće se radilo o porfolio investicijama s kratkoročnom perspektivom i visokim stupnjem volatilnosti (Azijska financijska kriza).

**44. Promjene u politici razvoja od 1980-ih!**

Ako je do početka 1980-ih država dominirala koordinacijom razvojnih projekata u zemljama u razvoju od 1980-ih na djelu je afirmacija tržišnih ideja.

Potreba zemalja Juga za financiranjem osnovnih potreba bila je toliko izražena da su kreditori mogli bez previše otpora nametnuti neoliberalne ideje i pregovaračka moć zemalja u razvoju je bila gotovo ravna nuli.

G-7 je odlučio da MMF dobije ekskluzivnu ulogu nad upravljanjem nad dugom zemalja Juga, a Svjetska banka je dobila ekskluzivnu ulogu u koncipiranju razvojne politike.

Pretpostavka je bila budući da zemlje u razvoju pate od nelikvidnosti koja može prerasti u nesolventnost moraju provesti strukturne reforme koje su uključivale privatizaciju, liberalizaciju i deregulaciju.

Nakon pada Berlinskog zida ove dvije financijske institucije percipirane su kao isključivi vlasnici znanja o ekonomskom razvoju, pa je značenje strukturnih faktora znatno smanjena.

Tokovi javnog kapitala su gotovo presušili i najsiromašnije zemlje našle su se u velikim problemima, dok su se zemlje poput Tajlanda i Meksika našle na meti portfolio investicija.

Neoliberalne politike našle su svoj odjek u Washingtonskom konsenzusu (WC) koji se temelji na uvjerenju da je globalna ekonomska integracija putem slobodne trgovine najefektivniji način za promicanje rasta i da će on “preliti” na sve društvene skupine

Krajem 1980-ih počele su se javljati prve sumnje da neoliberalni model ne donosi obećani ekonomski rast, te da je štetan u socijalnom i ekonomskom smislu, pa su svjetske financijske institucije odgovorile na kriticizam ograničenom podrškom za programe poput mikro-kredita i stvaranja mreža socijalne sigurnosti.

**45.. Dužnička kriza 1980-ih i HIPC!**

Dužnička kriza 1980-ih omogućila je MMF i Svjetskoj banci uspostavu laboratorija strukturnih reformi u svim pogođenim zemljama i nametanje univerzalnog modela reformi svim zemljama suočenima s problemom duga, ali njihovi problemi nisu bili isti.

Zemlje Latinske Amerike imale su visoke stope inflacije, niske stope štednje i deficite tekućeg računa bilance plaćanja dok zemlje jugoistočne Azije nisu imale takvih problema.

Afričke zemlje imale su dugove prema vjerovnicima javnog sektora (na bilateralnoj ili multilateralnoj osnovi), dok su latinoameričke zemlje imale dugove prema privatnim bankama.

Krajem 1980-ih počele su se javljati prve sumnje da neoliberalni model ne donosi obećani ekonomski rast, te da je štetan u socijalnom i ekonomskom smislu, pa su svjetske financijske institucije odgovorile na kriticizam ograničenom podrškom za programe poput mikro-kredita i stvaranja mreža socijalne sigurnosti.

Do 1996. prevladavalo je uvjerenje da su zemlje Juga suočene s problemom nelikvidnosti i da je potrebno reprogramiranje dugova i pomoć u provođenju strukturnih prilagodbi.

1996. javlja se HIPC (Heavily Indebted Poor Countries) inicijativa koja je u suštini tvrdila da su najmanje razvijene zemlje (LDC) nesolventne.

HIPC je namjeravao smanjiti dug tih zemalja i dovesti ih u poziciju održivog duga – uvjerenje da sve veći dio javnih financija koji je odlazio na servisiranje javnog duga iscrpljuje mogućnost tih zemalja da ulažu u infrastrukturu i time privuku inozemne investitore.

**46. Privatizacija globalnog upravljanja!**

Privatizacija globalnog upravljanja odnosi se na prevladavanje velikih korporativnih interesa u ishodima pregovora na globalnoj razini. Ona se očituje kroz privatno sponzorirane konferencije koje su mahom donosile odluke i upute koje su išle na korist velikih transnacionalnih kompanija. Također utjecaj privatnog kapitala u WTO-u vidi se kod pomaka u smjeru stroge zaštite intelektualnog vlasništva i proliferaciji bilateralnih trgovinskih ugovora.

**47. Objasnite pojam „ekonomski rast“ i „ekonomski razvoj“!**

Ekonomski rast predstavlja porast u outputu neke ekonomije, ali on nije dovoljan za poboljšanje životnog standarda stanovništva jer je važna i kvaliteta, a ne samo kvantiteta.

Ekonomski rast može biti praćen povećanjem nezaposlenosti, nejednakosti u raspodjeli dohotka, obespravljivanjem radništva, isključiv i neukorijenjen u kulturnu sredinu.

Ekonomski razvoj može se pratiti preko UNDP-a koji objavljuje HDI (indeks ljudskog razvoja) koji agregira stopu pismenosti, očekivanu životnu dob i dohodak prema paritetu kupovne moći.

**48.Prebisch-Singerova teza!**

Prebisch-Singerova teza predviđa konzistentnu dugoročnu tendenciju opadanja cijene primarnih proizvoda uz paralelno poskupljenje industrijskih proizvoda, jer cijene sirovina rastu sporije iz dva razloga:

1. Intenzivna konkurencija između proizvođača primarnih proizvoda

2. S porastom dohotka smanjuje se potražnja primarnih dobara (Engelov zakon)

Budući da zemlje Juga opskrbljuju bogati Sjever sirovinama, one trpe otežavajuće uvjete razmjene i da su morale “trčati kako bi ostale stajati na mjestu” – morale su izvoziti veću količinu primarnih proizvoda samo da bi zadržale postojeći standard

**49. Kultura krivnje u odnosima „Sjevera i Juga“!**

U odnosima između Juga i Sjevera ukorijenila se “kultura krivnje” uz nedostatak obostranog priznavanja zajedničkih odgovornosti.

Sjever je često predbacivao Jugu nedostatak i promašaj u razvoju lokalnih faktora bitnih za razvoj dok je u isto vrijeme zanemarivao strukturni karakter globalnog ekonomskog sistema u obliku uvjeta trgovine (omjer cijena izvoznih proizvoda prema uvoznima) koji su diskriminatorni prema zemljama Juga, dok su zemlje Juga isticala politike i dvostruka mjerila Sjevera dok su zanemarivale svoje propuste poput raširene korupcije i nesupješno koncipiranih politika. U zadnjih nekoliko godina pokušava se, barem na retoričkoj razini, ukazati na kolektivnu odgovornost koncipiranjem Globalnih milenijskih razvojnih ciljeva, ali i dalje postoji diskrepancija između retorike i implementiranih mjera.

**50. Strukturalistička i modernizacijska teorija razvoja!**

Strukturalistička teorija: razvijena 1950-ih na temelju analize trgovine između Sjevera i Juga koju je izradila UN-ova Ekonomska Komisija za Latinsku Ameriku, prepreke našla u kolonijalnoj prošlosti i razlikama u strukturi proizvodnje i razmjene Sjevera i Juga; primarni proizvodi vs. industrijski proizvodi.

S vremenom je Jug morao “trčati da bi stajao na mjestu”, pa se jaz između Sjevera i Juga sve više povećavao, pa pristaše teorije ukazuju na nužnost reforme postojećeg sustava – razvoj bi zahtijevao usmjeravanje fokusa sspram proizvodnje industrijskih dobara i smanjivanje ovisnosti o trgovini sa Sjeverom povećanjem razmjena između zemalja Juga.

Država bi prema mišljenju autora poput Franka (1971.), Wallersteina (1975.), Amin (1976.), Baran (1976.) trebala biti katalizator promjene s ciljem podržavanja politike supstitucije uvoza.

Modernizacijska teorija– razvijena u SAD-u 1950-ih u kontekstu ideološkog sukoba između dvije supersile, bazirana na biheviorizmu, odnosno vjerovanju da znanstveno ispitivanje može odrediti sastojke uspješnog razvoja Sjevera koje je moguće primijeniti na Jugu.

Identificirala je linearan put prema razvoju, od tradicionalnog, agrarnog prema modernom, industrijskom društvu ekonomski rast odvija se po fazama.

Prepreke ekonomskog razvoju identificirane su u domaćim faktorima: administrativna neefikasnost, slabi pravni sistemi, nedovoljna mobilizacija ekonomskih resursa.

Strukture kreirane imperijalizmom danas su nebitne za ekonomski razvoj.

Modernizacijska teorija teži usvajanju institucija i politika koje su zapadne zemlje dovele do postojećeg stupnja razvoja. Rješenja treba tražiti u domaćim nastojanjima za provođenjem reformi koje bi naišle na dobar odjek kod investitorske zajednice – ekonomski rast temeljen na izvozu.

**51. Monterrey konsenzus**

Monterrey konsenzus odnosi se na zaključke Konferencije o financiranju razvoja iz 2002. godine. Na njoj su se bogati i siromašni usuglasili o dva ključna aspekta promjene razvojne paradigme (domaća i strukturna):

1. **Nerazvijene zemlje** obećale su smanjenje korupcije i vladavinu prava (domaći aspekt)
2. **Razvijene zemlje** obećale su veću financijsku pomoć, oprost dugova te otklanjanje trgovinskih barijera za proizvode nerazvijenih zemalja (strukturni aspekt)

**52. Objasni pojam Washingtonski konsenzus**

Washingtonski konsenzus je skup neoliberalnih politika koje se smatraju rješenjem za poticanje razvoja u nerazvijenim zemljama. Njegovo je glavno načelo liberalizacija globalne trgovine koja bi poticala ekonomski rast od kojeg bi koristi imali svi jer bi se blagodati „prelijevale“ na sve društvene skupine.

Washingtonski konsenzus zagovara smanjenje javne potrošnje, liberalizaciju, deregulaciju, privatizaciju, rast temeljen na povećanju izvoza, stabilizaciju cijena, smanjenje novca u opticaju, te jačanje vladavine prava i snažnu zaštitu intelektualnog vlasništva.

**53. Jurisdikcijska integracija** ( imali pitanje na 1.kolokviju, br. 79)

Jurisdikcijska integracija je pojam kojim se opisuje ukidanje različitih lokalnih jurisdikija karakterističnih za feudalno doba, ne osnovi univerzalnosti proizvodnje utemeljene na kapitalu. Osnovni elementi integracije su: slobodna trgovina, slobodno kretanje faktora proizodnje i centralizacija ekonomskog odlučivanja.

Tri oblika jurisdikcijske interacije su:

a) Carinski savez

b) Zajedničko tržite

c) Nacionalno tržište

**54. Zbog čega zemlje u razvoju kritiziraju MMF i Svjetsku banku?**

Nerazvijene su zemlje untar MMF-a i Svjetske banke formalno zastupljene, ali njihov je utjecaj malen ili nikakav. Način na koji te institucije postavljaju svoje uvjete za davanje financijskih aranžmana direktan je upliv u suverenost nacionalnih država, no oblikovanje tih uvjeta nije pod jednakim utjecajem svih zemalja, već su razvijene zemlje na čelu sa SAD- om (SAD raspolaže sa 17% glasova, a za ključne odluke poput prijama novih članica i povećanja kvote pojedinih zemalja potrebno je 85%) neupitno dominantne. Obje institucije su formalno dio UN-a, ali Generalna skupština nema nad njima ovlasti, već se glasovanje unutar MMF-a vrši po ključu koji favorizira bogate (pa SAD ima pravo veta).

Svjetska banka je kritizirana sa stajališta niza neuspjelih projekata u zemljama u razvoju, koji nisu uzeli u obzir lokalna ograničenja i kulturni kontekst te oslanjanje na tržišne kamatne stope, a ne kamatne stope koje bi privilegirale razvojne projekte.

**55. Proces „zelene sobe“ (WTO/GATT)!**

Proces zelene sobe odnosi se na pojavu unutar organizacija WTO i GATT-a u kojima velik broj zemalja ostaje isključen iz procesa odlučivanja, tako da se važne odluke i politike donose u uskom krugu „zelene sobe“ tj. između malog broja sudionika koji izvan formalnih tijela organizacija među sobom forimiraju konsenzus i onda ga prezentiraju i nameću ostalim članicama kao gotov čin – uzmi ili ostavi. Takav je način odlučivanja izrazito netransparentan i služi zaštiti već povlaštenih interesa na štetu zemalja u razvoju, zemlje bez „ pozivnice“ u zelenu sobu ostaju konstantnim gubitnicima dogovora koji se trebaju implementirati na globalnoj razini.

Nerazvijene zemlje smatraju kako demokratski način donošenja odluka ne bi trebalo žrvovati zbog imperativa efikasnosti i dok formalno vrijedi načelo “jedan zemlja, jedan glas” u stvarnosti se izbjegava demokratska praksa jer se sudjelovanje u procesu “zelene sobe” temelji na dobivanju pozivnice i ne postoje javno objavljeni kriteriji za dodjeljivanje pozivnice.

**56. Utjecaj 1. i 2. naftnog šoka na zemlje u razvoju**

Za one zemlje u razvoju koje nisu same izvoznice nafte, prvi naftni šok je bio mač s dvije oštrice, jer dok su s porastom cijena nafte privremeno rasle i cijene ostalih sirovina ( a to su primarni izvozni proizvodi zemalja u razvoju), taj rast nije bio dovoljan da pokrije rast cijene nafte koju su te zemlje morale uvoziti. Tako je došlo do velike razlike između zemalja u razvoju izvoznica i uvoznica nafte od kojih su ove druge bile snažno pogođene.

Drugi naftni šok uzrokovao je dužničku krizu među zemljama u razvoju koje su 60-ih uzimale zajmove na temelju „petrodolara“ sa niskim, ali varijabilnim kamatnim stopama. Rastom cijena nafte te su kamate skočile što je odmah uvuklo takve zemlje u dužničku krizu.

**57. „Novi svjetski ekonomski poredak“ i tijela putem kojih zemlje u razvoju žele artikulirati svoje interese**

1974. Jug je pozvao na “Novi svjetski ekonomski poredak” na konferenciji UN-a gdje je postavljen zahtjev u pravcu poštivanja njihove suverenosti prilikom donošenja ekonomskih odluka (kontrola nad izravnim inozemnim investicijama, indeksiranje cijena primarnih proizvoda prema cijenama industrijskih proizvoda, povećanje financijskih tokova prema Jugu (1974. Oil Facility)

Period povećane diplomatske aktivnosti Juga u sklopu MMF-a i UN-a koincidirao je s promjenom u usmjerenju Svjetske banke od infrastrukturnih projekata prema projektima usmjerenima na suzbijanje siromaštva.

Tek od 1960-ih počinje proliferacija tijela putem kojih Jug želi artikulirati svoje interese : Pokret nesvrstanih, Ekonomsko i socijalno Vijeće UN-a, UNCTAD (Konferencija ujedinjenih naroda o razvoju i trgovini), G-77.

**58. Kako su Tanzanija, Brazil i Južna Koreja željele osigurati ekonomski razvoj?**

To su primjeri varijacija kod zemalja koje su željele postići ekonomski razvoj. Tanzanija je to željela učiniti kroz strategiju samoodrživosti, Brazil kroz supstituciju uvoza, a Južna Koreja kroz zaštitu domaće industrije kao puta prema rastu utemeljenom na izvozu.

Zajedničko im je oslanjanje na ulogu države, a najuspješnijom se pokazala strategija Južne Koreje.

**59. Kako H. Kohler definira globalizaciju? Navedite razliku između „globalizacije politike“ i „politike globalizacije“**

Prema Kohleru globalizacija označava proces koji putem slobodnog protoka ideja, ljudi, dobara, usluga i kapitala vodi integraciji ekonomija i društava.

**Globalizacija politike** odnosi se na premještaj političkih kapaciteta i odgovornosti s nacionalne ili regionalne razine na globalnu razinu razvojem globalnih institucija poput MMF-a i Svjetske Banke.

**Politika globalizacije** odnosi se na sam proces globalizacije, posljedice takvog procesa na prirodu političkog konflikta, praksu i distribuciju odgovornosti.

Za sada možemo prvenstveno govoriti o politici globalizacije, a ne globalizaciji politike

(ovo je dodatno, ne traži se direktno u pitanju, al ak netko hoće više naučit pa da imam od kog prepisat):

Govoreći o politici globalizacije potrebno se je fokusirati na tri specifične i odvojive, a opet međupovezane dimenzije:

1. Implikacije i posljedice globalizacije (ekonomske, političke i kulturne) na kapacitete i autonomiju nacionalne države – strukturalna dimenzija koja dovodi u vezu prilike i ograničenja vanjskih okolnosti i domaće političke aktere

2. Interpretacija prilika i ograničenja povezanih s globalizacijom, te posljedično korištenje jezika globalizacije u političkom kontekstu (npr. kako opravdati socijalne ili ekonomske reforme) – idejna dimenzija i način kako politički akteri doživljavaju vanjske okolnosti

3. Uloga političkih aktera, posebno nacionalnih država, u stvaranju globalizacije i procesa koji podržavaju ili sprečavaju njezin razvoj – strateška i djelatna dimenzija odnosi se na akciju i reakciju političkih aktera kojom utječu na vanjske okolnosti

**60. Temeljne pretpostavke na koje se oslanjaju hiperglobalisti i njihove kritike!**

* Hiperglobalisti smatraju da mobilnost kapitala potiče da nacionalne države da konkuriraju jedna drugoj s ciljem njegova privlačenja – kapital ide u smjeru država s niskim porezom, slabim ekološkim zakonodavstvom, niskom sindikalnom gustoćom i fleksibilnim tržištem rada
* Međutim ovaj neodarvinizam nije jednopotezna igra, već se privlačenjem investitora još više pojačava ovisnost o njihovoj daljnjoj prisutnosti - “lokacijska kompetitivnost”

**Temeljne pretpostavke na koje se oslanjaju hiperglobalisti:**

1. Kapital se vodi stopom povrata na uloženo i odlazi na mjesta na kojima postoji takva mogućnost uz oslanjanje na provjerene informacije kako to učiniti

2. Tržišta dobara i usluga su u potpunosti integrirana na globalnoj razini i nacionalne ekonomije se moraju pokazati konkurentnima ukoliko žele zadržati ekonomski rast

3. Kapital uživa potpunu mobilnost i trošak izlaska / napuštanja postojeće investicije je ravan nuli

4. Kapital će osigurati najveći povrat na uloženo minimiziranje troškova rada na fleksibilnim tržištima rada i realociranjem proizvodnih aktivnosti prema ekonomijama s najnižim porezom na dobit korporacija

5. Da država blagostanja (i njezini porezi) ne predstavljaju ništa drugo osim gubitka kapitala visoko mobilnim vlasnicima bez pozitivnih eksternalija spram konkurentnosti i produktivnosti nacionalne ekonomije

**Kritike:**

1. Simplifikacija- informacije nisu savršeno dostupne, niti je kapital savršeno racionalan
2. Ne postoji potpuna integracija faktora proizvodnje
3. Samo portfolio kapital ne snosi gubitke od napuštanja investicija, fizička ulaganja nemaju takvu mogućnost mobilnosti i njihovi vlasnici često samo prijete odlaskom
4. Mnoge zemlje sa razvijenom državom blagostanja svejedno privlače investitore, prvenstveno zbog svoje kvalitetne radne snage
5. Empirijski, volumen izravnih stranih ulaganja pozitivno korelira sa sindikalnom gustoćom, razinom oporezivanja i troškova rada – potpuna suprotnost od hiperglobalističke pretpostavke

**61. „Tragedy of the commons“?**

* “Tragedy of the commons” je pojam kojega je prvi uveo Garrett Hardin i odnosi se na činjenicu da pojedinci usprkos jasnim kolektivnim interesima izabiru opciju koja od njih ne zahtjeva snošenje troškova unilateralne akcije u pravcu zaštite okoliša – takva logika je u potpunosti racionalna na kratki rok, ali je zato na dugi rok potencijalno katastrofalna u svojim kumulativnim posljedicama
* Pojedinci znaju da ekološko zakonodavstvo zahtijeva velike troškove koji imaju štetne posljedice po konkurentnost, pa ih ne žele poštivati jer znaju da u ozračju u kojemu nema strogih formalnih mehanizama za nadzor njihove implementacije lako dolazi do pojave “slobodnih jahača”

SAD se npr. za vrijeme Busheve administracije povukao iz Protokola iz Kyota i tako pokazao kako pojedine države mogu minirati pokušaje razvoja efektivnih mehanizama i institucija globalnog upravljanja

* Implikacije “tragedy of the commons” su višestruke jer pokazuje da su države zadržale svoje funkcije i kapacitet, ali nisu razvile nove kapacitete da se nose s novim izazovima; da su u slučaju SAD-a i povlačenja iz Protokola iz Kyota čak zadržale svoju čvrstinu i opstruirale pokušaje globalnog upravljanja; da je ekonomska globalizacija nametnula nemilosrdnu konkurenciju s potencijalno štetnim učincima po okoliš u budućnosti i nesrazmjer između globalnih problema i ponuđenih rješenja

**62. Javna potrošnja i broj zaposlenih rasli su u eri globalizacije što predstavlja svojevrstan paradoks. Navedite četiri objašnjenja!**

**1.** Da je priča o krizi nacionalne države točna jer glomazni državni aparat predstavlja veliki izazov za konkurentnost na globalnoj razini, ali da je institucionalnu oblik moderne države postao toliko ukorijenjen i otporan na reforme da ga je jedino moguće mijenjati inkrementalnim putem – argument historijskih institucionalista je najuvjerljiviji argument od svih ponuđenih

**2.** Da je priča o krizi nacionalne države točna, premda malo preuveličana, budući da sveobuhvatni empirijski podaci maskiraju pravi stupanj smanjivanja države (ukoliko uključimo demografske trendove i “inflaciju mjera države blagostanja” zbog većeg broja nezaposlenih realna razina javne potrošnje je pala, odnosno države su manje darežljive)

**3.** Premda ukupni podaci prikrivaju pravi razmjer povlačenja nacionalne države ipak je konvencionalna mudrost o globalizaciji kao pokretaču povlačenja i smanjivanja države netočna jer ne postoji *a priori* dokaz o globalizaciji kao procesu bez presedana koji vodi razvoju događaja u tom smjeru

**4.** Očekivanje kako će globalizacija ubrzati terminalnu krizu nacionalne države je pogrešno budući da države ne predstavlja faktor remećenja konkurentnosti već je ona sam izvor konkurentnosti – globalizacija ne vrši diskriminaciju između država prema veliči javne potrošnje

**63. Feldstein-Horioka puzzle.**

* Financijska integracija nije dovela do divergencije između stope domaće štednje i stope domaćih investicija kao što bi se moglo očekivati na u kontekstu potpuno integriranog globalnog tržišta kapitala jer kapital odlazi tamo gdje očekuje najvišu stopu povrata na uloženo (Feldstein-Horioka puzzle) – Feldstein i Horioka došli su do zaključka kako nacionalne stope štednje i investicija iznimno koreliraju u 16 zemalja članica OECD-a što sugerira prisutnost segmentiranih tržišta kapitala i manje mobilnosti kapitala

Puzzle se sastoji u tome da iako kapital odlazi tamo gdje očekuje najvišu stopu povrata na uloženo, financijska integracija nije dovela do divergencije između stope domaće štednje i stope domaćih investicija kao što bi se moglo očekivati u kontekstu potpuno integriranog globalnog tržišta kapitala.

**64. Zaključci Swanka i Moselyja?**

Liberalizacija tržišta kapitala je znatno povećala responzibilnost kapitala na politike nacionalnih država, ali ipak su sudionici tržišta kapitala znatno manje nego savršeno informirani o procjeni rizičnosti njihovih ulaganja. To znači da nacionalni kreatori politika imaju znatno manje autonomnosti nego ako se uzme u obzir pretpostavka o gotovo savršenim informacijama na integriranom globalnom tržištu kapitala.

**65. Kako Dani Rodik objašnjava vezu između trgovinske otvorenosti i socijalne zaštite?**

* Dani Rodrik objasnio je pozitivnu korelaciju između trgovinske otvorenosti i razine socijalne zaštite činjenicom da su države koje u većoj mjeri ovise o razmjeni ujedno i izloženije egzogenim šokovima i rizicima, pa država blagostanja ima ulogu njihovog amortiziranja, a neki tumače korelaciju na način da država blagostanja nije preduvjet za trgovinsku otvorenost, već da upravo razmjena omogućava stvaranje i financiranje takvog aparata.

**66. Navedite tri odrednice izravnih stranih ulaganja prema Nobleu i Cooku.**

1. Pristup ili blizina tržištu predstavlja glavnu odrednicu pri odabiru lokacije za investiranje (najvažniji prediktor na temelju kojega se određuje lokacija investiranja i volumen investicije odnosi se na ukupan dohodak unutar radijusa od 1000 km)

2. Američke transnacionalne korporacije odabiru zemlje u razvoju kao odredišta investicija, ali samo ako su u pitanju jednostavne proizvodne operacije koje ne zahtijevaju mnogo obrazovanja i usavršavanja i tu u skladu s tezom o hiperglobalizaciji najbolje prolaze zemlje s najnižim troškovima rada, ali kada je u pitanju potražnja za visoko kvalificiranim radnicima tad te iste korporacije ulažu u zemlje s obrazovanijom populacijom i višim troškovima rada – segmentirano globalno tržište rada koje otkriva da su investitori spremni platiti više da zaposle obrazovane pojedince koji su u stanju stvoriti dodanu vrijednost

3. Kvaliteta obrazovanja je bitnija od troškova pa Noble i Cooke uspoređuju Veliku Britaniju i Njemačku koje su slične po prosječnoj dužini trajanja formalnog obrazovanja, ali razliku u troškovima rad – ipak atraktivnost njemačke radne snage u odnosu na britansku ima ulogu u privlačenju 2.3 milijarde $ više izravnih stranih ulaganja po industrijskom sektoru

4. Zemlje ne trebaju igrati na kartu jeftine radne snage ukoliko kao kompenzirajući faktor nude kvalificirani rad i produktivnost

**67. Objasnite „trijadizaciju“!**

Trijadizacija se odnosi na nerazmjerno jaku ekonomsku integraciju triju blokova (SAD, Europa i Istočna Azija) koji su unutar sebe i međusobno znatno snažnije povezani tokovima kapitala i trgovinom, nego što je to svijet kao cjelina. se prema mišljenju Hirsta i Thompsona globalizacija i trijadizacija ne mogu odvojiti 1995. više od 75% akumuliranih izravnih stranih ulaganja nalazilo se locirano unutar trijade, a između 1991. i 1995. više od 60% svih izravnih stranih ulaganja odvijalo se unutar trijade

Trijadizacija ili regionalizacija u tom smislu je alternativno objašnjenje globalizaciji.

**68. Gravitacijski model!**

U skladu s gravitacijskim modelom zemlje koje su geografski bliske, te one koje imaju veći udio u svjetskom BDP-u međusobno će više trgovati. Primjena ovog modela na europske države pokazuje da je udaljenost doista snažan faktor, te da s porastom udaljenosti eksponencijalno opadaju trgovina i FDI. Ovo je zapažanje u potpunoj suprotnosti sa hiperglobalističkim tumačenjem prema kojemu bi značaj gravitacijskog modela morao opadati.

**69. Tri vrste kapitalizma prema Doremusu (i tri obilježja za svaki).**

Američki model

1. Free-enterprise liberalism (čista liberalna ideologija)
2. Liberalna demokracija, dioba vlasti, važnost interesnih grupa
3. Otvoreno tržište, slobodan protok kapitala, anti-trustovska tradicija

Njemački model

1. Socijalno partnerstvo
2. Socijalna demokracija, korporativizam, slaba birokracija
3. Organizirano tržište, banko-centrično tržište kapitala, prisutnost kartela

Japanski model

1. Tehno-nacionalizam
2. Razvojna demokracija, snažna birokracija, povezanost tvrtki i države
3. Vođena tržišta, banko-centrična tržišta kapitala, karteli u industrijama na zalasku

**70. Pet primjera necarinskih barijera**

1. Kvote na uvoz
2. Licence za uvoz
3. Pravila o porijeklu
4. Anti-dumping
5. Odredbe o etiketama i pakiranju
6. Zdravstvene i sigurnosne odredbe
7. Carinske procedure i potrebna dokumentacija
8. Subvencije domaćoj konkurenciji
9. Manipulacija tečajem
10. Diskriminiranje stranih proizvođača kod sklapanja ugovora od strane vlade

**71. Pet primjera politika prema izvozu**

1. Financijska i fiskalna podrška izvoznicima
2. Davanje kredita i garancija za izvoznike
3. Postavljanje izvoznih ciljeva
4. Djelovanje agencija za promicanje izvoza u inozemstvu
5. Osnivanje izvozno-prerađivačkih zona i/ili zona slobodne trgovine
6. VER (Voluntary Export Restraint)- izvozni limit (postavljen od vlade) koji određuje količinu dobara koja se mogu izvesti iz zemlje u određenom periodu
7. Embargo na strateški izvoz
8. Manipulacija tečajem

**72. Pet primjera politika prema privlačenju i poticanju inozemnih investicija**

1. Snižavanje poreza na dobit
2. Fleksibilni zakoni o radu
3. Slaba ekološka i slična regulativa
4. Ulaganje u kvalitetu radne snage (kroz obrazovanje npr.)
5. Ulaganje u infrastrukturu
6. Priključivanje zonama slobodne trgovine / carinskim unijama
7. Osnivanje agencija za poticanje inozemnih investicija
8. Stvaranje zona s posebnim pogodnostima za ulagače
9. Manipulacija tečajem

**73. Porterov dijamant konkurentske prednosti nacionalne ekonomije.**

Porter je utvrdio četiri ključna skupa faktora koji međusobnom interakcijom određuju privlačnost neke lokacije za investiranje:

1. Faktori proizvodnje (obrazovanost radne snage, tehnologija, infrastruktura)
2. Domaća potražnja (kvaliteta i kvantiteta)
3. Povezane i komplementarne industrije koje su konkurentne na međunarodnoj razini
4. Prilike na nacionalnoj razini, kontekst koji utječe na praksu, strategiju i strukturu domaćih poduzeća

Povoljnom kombinacijom faktora može se stvoriti lokalne clustere koji bi znatno smanjili troškove proizvodnje, povećali kvalitetu radne snage, mogućnosti inovacija itd.

Jedna od najvećih prednosti moderne korporacije odnosi se na mogućnost kombiniranja prednosti domaće baze s ostalim lokacijama u globalnoj mreži u svakom stadiju globalnog lanca vrijednosti, pa korporacija može odlučiti gdje je najpovoljnije locirati proizvodnju (Porter).

**74. Modularni sistem prema Baldwinu i Clarku.**

Baldwin i Clark definiraju modularni sistem kao sistem koji se sastoji od modula (jedinica) koji su dizajnirani neovisno jedan o drugom, a opet su kompatibilni.

Rezultat je to kodifikacije znanja što omogućava da rad na proizvodu ne bude geografski koncentriran već je omogućena decentraliziranost uz istovremeno osiguranu kompatibilnost pri sklapanju finalnog proizvoda (pa i između različitih proizvoda).

Digitalizacija tehnologije i kodifikacija znanja stvorila je fleksibilnost jer svaki tim inženjera može raditi neovisno sve dok radi na modulu koji se može uklopiti u finalni proizvod

To je omogućilo interakciju različitih modula unutar pojedinog proizvoda kao i različitih proizvoda – npr. fotografije s Canon fotoaparata mogu se prenijeti na Dellovo računalo dok se slike mogu printati na HP-ovom pisaču.

U ustrojstvu korporacije to se očituje u napuštanju klasičnog hijerarhijskog odnosa između njezinih dijelova i geografski baziranog ustroja i u njihovoj zamjeni funkcionalnim cjelinama čija je svrha maksimalno efikasno izvršavanje konkretnih zadaća.

Npr. odjeli i podružnice korporacije više se ne temelje isključivo na podjeli po regijama ili proizvodima, već prema funkcijama poput dizajna, marketinga, distribucije itd.

**75. Dunningova eklektička paradigma!**

Dunning u sklopu svoje eklektičke paradigme naglašava dimenziju transakcijskih troškova – korporacije preferiraju obavljanje aktivnosti unutar svojih podružnica ukoliko su njihovi neto-troškovi manji od neto troškova pregovaranja i provođenja ugovora s trgovinskim partnerima izvan korporacije. Specifičnosti vezane uz proizvodnju unutar pojedine korporacije uključuje prednost ekonomije razmjera, vrijednost branda, specifična tehnologija (postoji nevoljkost licenciranja zbog mogućnosti imitacije). Prednost osnivanja podružnice može biti uvjetovana i specifičnostima lokacije s ciljem boljeg pristupa informacijama i razumijevanju dotičnog tržišta.

**76. O koja tri čimbenika ovisi upravljanje globalnim lancem stvaranja vrijednosti?**

1. Stupanj kompleksnosti transakcija između aktera angažiranih u trgovini temeljenoj na narudžbi

2. Stupanj u kojem se kompleksnost može kodificirati

3. Kapacitet dobavljača da opskrbe kupce u željenim proporcijama

**77. Kako izgleda deficit SAD-a u trgovini s Kinom iz perspektive transnacionalnih korporacija?**

Usprkos deficitu, više od pola kineskog izvoza potječe od stranih podružnica transnacionalnih korporacija, te više od 80% tehnoloških sofisticiranih proizvoda dolazi od strane podružnica transnacionalnih korporacija.

**78. Nabrojite karakteristike korporativnog upravljanja i korporativnog financiranja na primjeru američkih, japanskih i njemačkih transnacionalnih kompanija.**

Američke TNC:

* Ograničene kretanje kapitala na slobodnom tržištu
* Kratkoročna perspektiva
* Strategije usmjerene na financije
* Visok rizik od preuzimanja
* Najveći udio vlasništva u rukama privatnih dioničara i fondova
* Slaba uloga banaka
* Potrošnja za istraživanje i razvoj (R&D) rasla do sredine 80-ih, zatim u opadanju
* U istraživanju orijentirane na inovacije i raznovrsnost
* Poneke aktivnosti R&D se prebacuju u inozemstvo
* Ekstenzivna ulaganja prema van
* Srednja razina trgovine unutar kompanije

Njemačke TNC:

* Visoka razina autonomije osim u vrijeme kriza
* Dugoročna perspektiva
* Konzervativne strategije
* Nizak rizik preuzimanja
* Visok udio ne-financijskih institucija u vlasništvu
* Banke igraju važnu ulogu
* U usporedbi s SAD-om i Japanom niska ulaganja u R&D
* U istraživanju usko fokusirane
* Poneke aktivnosti R&D se prebacuju u inozemstvo
* Selektivna ulaganja prema van
* Visoka razina trgovine unutar kompanije

Japanske TNC:

* Ograničene kompliciranim, ali stabilnim spletom veza na domaćem tržištu
* Dugoročne perspektive
* Strategije orijentirane na tržišni udjel
* Jako nizak rizik od preuzimanja
* Visok stupanj međusobnih udjela u vlasništvu unutar grupe
* Velika važnost najveće banke
* Visoka i rastuća ulaganja u R&D, prestigle SAD
* U istraživanju orijentirane na visoku tehnologiju i tehnološke procese
* Vrlo malo R&D aktivnosti se prebacuje u inozemstvo
* Ekstenzivna ulaganja prema van

Vrlo visoka razina trgovine unutar kompanije i unutar grupe

**79. Objasnite funkcioniranje zlatnog standarda**

U sustavu zlatnog standarda (19., početak 20. stoljeća, ovisi od zemlje do zemlje) svaka zemlja svoju valutu fiksno veže za određenu količinu zlata (i garantira konvertibilnost valute u zlato), te su na taj način sve valute u fiksnom odnosu jedna prema drugoj. Prelaskom svih gospodarski najsnažnijih zemalja na ovaj sustav stvoren je iznimno stabilan sistem koji je otklonio volatilnost i tečajne rizike.

Pouzdanost ovog sustava nije ležala na nekoj međunarodnoj instituciji već na nastojanju svake vlade da svojom neovisnom monetarnom politikom osigura konvertibilnost u zlato. Neravnoteže u bilanci plaćanja u zlatnom standardu otklanjale su se same od sebe transferom zlata iz jedne države u drugu. Središnje banke su dizale kamatne stope u slučaju deficita, čime bi privlačile strani kapital i smanjivale uvoz, te smanjivale kamatne stope tijekom trgovinskog suficita.

Nedostaci zlatnog standarda su brzo prenošenje šokova (npr. zlatna groznica) i ugroženost zemalja na periferiji u slučaju podizanja kamatnih stopa u jezgri.

Zlatni standard slomljen je izbijanjem Prvog svjetskog rata, što je uzrokovalo špekulativni napad na britansku funtu, a njegovo ponovno uspostavljanje nije bilo uspješno, najviše zbog nespremnosti SAD-a da preuzme vodeću ulogu (štoviše pokušaj održavanja zlatnog standarda je produbilo Veliku depresiju) i konačno je napušten 1931.

**80. Objasnite zlatno-devizni standard (sustav iz Bretton-Woodsa)**

Bretonvudski sustav, stvoren 1944. od strane 44 zemlje temeljio se na vodećoj ulozi SAD-a koji je vezao američki dolar za zlato (35 dolara za uncu) i obvezao se otkupljivati dolare za zlato prema tom paritetu.

Ostale zemlje vezale su svoje valute sa dolar, ali za razliku od zlatnog standarda zemlje su mogle prilagoditi svoj tečaj spram dolara u slučaju fundamentalne neravnoteže.

Sporazumom iz Bretton-Woodsa također su stvoreni MMF (za promicanje međunarodne monetarne stabilnosti i suradnje u smislu otklanjanja neravnoteže bilanci plaćanja i nestalnih deviznih tečajeva) i Svjetska banka i njene regionalne banke(sa zadaćom poticanja oporavka i razvoja nakon rata)

Početkom 70-ih sustav upada u krizu zbog velike potražnje ostalih zemalja za zlatom koji se nalzio u SAD-u. 1973. Predsjednik Nixon ukida konvertibilnost zlata te uvodi plivajući sistem deviznih tečajeva.

**81. Objasnite „ugrađeni liberalizam“ Johna Ruggiea**

Nakon 2. svjetskog rata John Ruggie identificirao je dva ključna obilježja međunarodnog sistema:

Ugrađeni liberalizam - značio je težnju vlada da osiguraju domaće političke ciljeve (prioritet je puna zaposlenost).

Predanost multilateralizmu - postepeno otvaranje nacionalnih gospodarstava trgovini i investicijama.

Ugrađeni liberalizam je u prirodnom sukobu sa nastojanjem ka multilateralizmu, pomirenje ova dva naizgled proturječna cilja omogućeno je iznimkama u međunarodnim pravilima koja su se odnosila na trgovinu i financije. Do kompromisa se dolazilo tako da je vladama dozvoljena tzv. „*opt out*“ opcija kojom su najosjetljivije stavke gospodarskog otvaranja (npr. liberalizacija trgovine poljoprivrednim proizvodima) mogle biti izuzete (tj. ostati zaštićene) od međunarodnih pravila na privremenoj osnovi ukoliko bi ona značajno mogla naštetiti realizaciji domaćih ekonomskih ciljeva.

Međunarodna suradnja bitno je ovisila o njihovom kapacitetu da postignu konsenzus na nacionalnoj razini i uvjerenju da je međunarodna suradnja posljedica pogodbi i pregovora.

(To je npr. omogućilo izuzimanje liberalizacije trgovine poljoprivrednim proizvodima iz rundi pregovora u sklopu GATT-a).

**82. Teorija hegemonske stabilnosti**

Teorija hegemonske stabilnosti vidi izvor stabilnosti međunarodnog monetarnog sustava u postojanju jedne države i njene valute koja će biti „dobra kao zlato“, tj. stabilna i pouzdana. Do 1914. Velika Britanija pružala je vodstvo sistemu i sterling je bio smatran dobar kao zlato. Ona je uz to bila najveći svjetski vjerovnik i tržište kapitala u Londonu bilo globalno čvorište financijskih tokova. Britanija je financirala trgovinske deficite izvozom kapitala, a tokovi kapitala bili su anti-ciklični jer su se povećavali kada je Britanija bila u recesiji i izvan mogućnosti apsorbirati proizvode i usluge iz drugih zemalja (što je smanjivalo intenzitet krize u tim zemljama). Tijekom financijskih kriza Bank of England pružala je ulogu “zajmodavca u krajnjoj nuždi”.

Prema istoj teoriji do sloma zlatnog standarda, došlo je nakon Prvog svjetskog rata zato što Velika Britanija nije više bila sposobna igrati centralnu ulogu i tako izdržavati hegemonsku stabilnost, a SAD zbog svojih izolacionističkih tendencija još nije želio tu ulogu zajmodavca preuzeti (kao što će to učiniti kasnije) niti otkazati ratne dugove saveznicima. Sustav se raspao na nizrelativno zatvorenih valutnih blokova i unutar njih je postojala konvertibilnost, dok je između njih to bila prava slučajnost što je otežalo posuđivanje i izravna strana ulaganja.

Kritičari ističu da stabilnost nije bila održavana isključivom zaslugom Velike Britanije, već suradnjom svi centralnih banaka i napominju da je transformacija sistema povezana više s različitom distribucijom moći unutar pojedinih zemalja nego između njih.

**83. Način donošenja odluka u okviru MMF-a.**

Sredstva MMF-a ovise o doprinosu članica koje su nakon ulaska u članstvo obvezne uplatiti kvotu (ovisno o veličini njihove ekonomije).Pristup i veličina odobrenih financijskih olakšica u slučaju poteškoća bitno ovisi veličini kvote. O toj kvoti ovisi i težina glasa kojom pri odlučivanju raspolaže svaka članica (početna količina je 250 glasova), a svaki sljedeći glas pripada joj za svakih 100.000 posebnih prava vučenja (SDR). Nastankom MMF početnih 250 glasova svake zemlje činilo je 11% svih glasova, dok se danas taj udio smanjio na svega 2% zbog povećanja kvota i ulaska novih zemalja. Kvote se mijenjaju svakih 5 godina, pa je kvota SAD-a pala s početnih 30% na 17%, dok se kvota Njemačke, Japana i Saudijske Arabije povećala.

Odluke se u Fondu donose u više organa:

Odbor guvernera – guverneri i zamjenici koje imenuju države članice, sastaju se jednom godišnje

Imaju sve ovlasti osim onih koje je prenio na Izvršni odbor

Posebne ovlasti: primanje novih članova, određivanje visine kvota (glasovne težine), dodjeljivanje posebnih prava vučenja

Izvršni odbor – izvršni direktori, zamjenici i glavni direktor Fonda, sastoji se od 24 člana

8 članova imenuju 5 država s najvećim kvotama - SAD, Japan, Njemačka, Velika Britanija, Francuska + Rusija, Kina i Saudijska Arabija

16 biraju ostale članice po grupama zemalja (185 država raspodijeljeno je u 24 grupe), a svaki član raspolaže glasovima zemlje koja ga je odabrala

Ovlasti: bira glavnog direktora Fonda (najčešće Europljanin, zamjenik mu je Amerikanac), odlučuje o zahtjevima za korištenje olakšica i utvrđuje uvjete za njih

*U trenutku osnivanja princip kondicionaliteta nije postojao, ali je uveden nakon Korejskog rata u kontekstu kolabirajućih cijena sirovina što je stvorilo velike probleme u bilancama plaćanja mnogih zemalja članica, pa se više nisu mogle automatski kvalificirati za dobivanje financijskih olakšica.*

**84. Proširenje biračkog prava i odustajanje od zlatnog standarda (7)**

Do 1914. vladama su dominirali interesi ekonomske elite, koja je imala kredo da domaća monetarna i fiskalna politika moraju isključivo služiti ostvarenju konvertibilnosti nacionalne valute u zlato. Deflacijske mjere mogle su biti uspostavljene zbog nedovoljne političke moći radništva i potrošača koji su snosili teret prilagođavanja nižim nadnicama ili nezaposlenošću.

Proširenje biračkog prava bacilo je naglasak da domaću zaposlenost, primoralo je vlade da brinu o najširim interesima, te je stoga u prvi plan došla zaposlenost. Da bi osigurale svoje političke interese vlade su ulazile u proračunske deficite, a centralne banke bile su primorane voditi ekspanzivnu monetarnu politiku (povećati količinu novca).

U takvoj situaciji centralne banke nisu mogle održavati stabilnost valuta kao kod prvog razdoblja zlatnog standarda (prije 1914.). Zbog toga su prema mišljenju mnogih centralne banke bile primorane ignorirati pravila igre ponovno uspostavljenog zlatnog standarda. Kratkoročni financijski tokovi postajali su u sve većoj mjeri špekulativni jer investitori nisu imali povjerenja u namjere vlada da održavaju stabilan tečaj i uravnotežen proračun. Umjesto deflacijskih mjera, jednostavnije rješenje za smanjivanje uvoza (povećan u Velikoj depresiji) bila je devalvacija nacionalne valute nadnica i cijena jedne zemlje drugoj da bi se potaknuo izvoz.

Uz napuštanje zlatnog standarda vlade su uvele restrikcije na kretanje kapitala, te se na taj izolirale od disciplinirajućeg djelovanja špekulativnih prekograničnih financijskih tokova.

**85. Što je to SDR?**

SDR – Special Drawing Rights ili posebna prava vučenja je zamjena za zlato koju je kreirao MMF 60-ih u ograničenim količinama s ciljem povećavanja svjetskih rezervi likvidnosti. SDR danasu međunarodnim plaćanjima znače isto što i zlato (popularno se zovu "papirnato zlato"). Središnje banke mogu držati SDR kao „tvrdu valutu“, te ga razmjenjivati za nacionalne valute prema utvrđenom paritetu.

SDR je u početku označavao košaricu valuta (valute 16 zemalja koje su sudjelovale u svjetskoj trgovini s više od 1%, no s vremenom se broj valuta smanjio na 4 najvažnije: dolar, jen, funta, euro) zbog čega nestabilnost jedne valute ne utječe na njega (ostale valute kompenziraju), te se stoga radi o najstabilnijem sredstvu plaćanja u međunarodnoj ekonomiji.

Ona predstavljaju obračunski novac, nemaju svoju papirnatu formu, a zbog stabilnosti predstavljaju u međunarodnim transakcijama sredstvo plaćanja koje je sigurnije od bilo koje konvertibilne valute.

*Poslovi u vezi s SDR-om vode se na računu posebnog vučenja*

*Svaka država koja je deponirala izjavu da preuzima obveze sudionika računa SDR ima pravo sudjelovati u računu posebnog vučenja*

*Praktično se ta prava vučenja ostvaruju tako da Fond prodaje državama valute ili SDR u zamjenu za njihovu nacionalnu valutu*

*Prilikom njihova odobravanja u nacionalnoj središnjoj banci deponira se domicilna valuta na posebnom računu u korist MMF-a u visini vrijednosti odobrenih sredstava (služi kao vrijednost u slučaju nemogućnosti vraćanja duga)*

*Nakon toga, članica ima pravo kupovati od Fonda valute drugih članica u zamjenu za odgovarajući iznos SDR-a odnosno, u krajnjoj liniji, za odgovarajući iznos vlastite valute*

*Dakle, temeljem odobrenog aranžmana pozivaju se centralne banke drugih zemalja (najčešće FED i ECB) da doznače sredstva korisnici aranžmana*

*Države koje su vukle (kupovale) sredstva Fonda u tranšama moraju postupno kupovati svoju nacionalnu valutu pomoću drugih valuta ili SDR-a*

*To se naziva "otkup" nacionalne valute, a ekonomski učinak je isti kao otplata*

**86. Casino kapitalizam!**

Kraj ere fiksnih tečajeva uzrokovan je rastućim kapitalnim tokovima špekulativnog karaktera, ali su i neki ekonomisti počeli zagovarati prednosti plutajućih tečajeva zbog njihove uloge pri olakšavanju prilagodbi vanjskim neravnotežama. Susan Strange ih kritizira i ističe da su plutajući tečajevi potaknuli nastanak casino kapitalizma i ekstremno veliko povećanje dnevnog trgovanja na deviznim tržištima (od 1973. do 2004. s 15 na 1900 milijardi dolara).Prema tom shvaćanju plutajući tečajevi su izvor nestabilnosti zbog podložnosti kratkoročnoj volatilnosti i dugoročnim „podbačajima ili premašajima“ što potiče „kockanje“ na deviznom tržištu.

**87. Triffinova dilema**

Na kraju Drugog svjetskog rata SAD je posjedovao najveće svjetske rezerve zlata koje su se s vremenom istopile zbog učestalih deficita i imperativa reotkupa dolara od strane najvažnijih trgovačkih partnera. Takav sustav uskoro je postao neodrživ te je u veljači 1973. ukinuta konvertibilnost zlata odlukom predsjednika Nixona. Svijet je prešao na plivajući sistem deviznih tečajeva, a dolar je izgubio svoju vrijednost u odnosu na zlato.

Prof. Robert Triffin to je predvidio još početkom 1960-ih jer je o centralnoj ulozi dolara (nacionalna valuta služi kao međunarodna) ovisio cijeli sistem. U takvoj situaciji SAD mora nizati trgovinske deficite s ostatkom svijeta kako bi namirio potrebu za dolarima. Međutim sa nizanjem deficita dugoročno opada povjerenje u dolar koje je ključno za njegovu ulogu središnje međunarodne valute. Radi se o svojevrsnom paradoksu, tj. o sukobu interesa između domaćih i međunarodnih ekonomskih ciljeva.

**88. Stand-by aranžman!**

Stand-by aranžman odnosi se na sredstva MMF-a (koja se nalaze na računu MMF-a u središnjoj banci) namijenjena uravnoteženju platne balance. To nije novac u fizičkom smislu već se on kreira tek u slučaju nemogućnosti servisiranja dospjelih obaveza i to po tečaju prema korištenim valutama koje određuje MMF. Do 1970. takva sredstva ustupana su za vrijeme kraće od godine dana te su ti sporazumi poznati su pod nazivom stand-by aranžmani.

*To je kratkoročni kredit koji dobivaju od MMF zemlje članice za premošćivanje vanjske likvidnosti. Odobrenje kredita je uvjetovano podastiranjem odgovarajućih makroekonomskih programa od zemlje tražioca kredita, koji se veoma strogo ocjenjuju.*

**89. Teorija optimalnog valutnog područja!**

Teorija optimalnog valutnog područja (Mundell, 1961.) bavi se prednostima i nedostacima monetarne unije između neke skupine zemalja. Monetarna unija donosi mikroekonomske prednosti radi smanjenja transakcijskih troškova, no može imati visoke makroekonomske troškove zbog napuštanja samostalne monetarne politike. Ako su ti troškovi nisku valutno područje je optimalno.

Troškovi su niski ako:

zemlje imaju sinkronizirane poslovne cikluse i simultano su izložene egzogenim šokovima

postoji fiskalni federalizam s ciljem redistributivne politike

postoji visok stupanj fleksibilnosti nadnica i cijena u zemljama članicama

**90. Plaza i Louvre Accord!**

Zanimljiv primjer “dugoročnog podbačaja i premašaja” (plutajući tečaj) predstavlja tečaj dolara početkom 1980-ih. Dolar je aprecirao usprkos činjenici da je SAD bilježio trgovinski deficit (aprecijacija je bila posljedica restriktivne monetarne politike Paula Volckera), a aprecijacija je dodatno produbila problem s trgovinskim deficitom.

Zbog toga se 1985. sastao G5 (SAD, Njemačka, Japan, Velika Britanija, Francuska) i potpisan je **Plaza Accord** – odlučeno je da će dolar deprecirati u odnosu na ostale četiri valute – jen, franak, marku, funtu.

Nakon što je 1987. dolar deprecirao za 50% u odnosu na njemačku marku najavljen je Louvre Accord.

**Louvre Accord** – 1987. – cilj je bio zaustaviti daljnju deprecijaciju dolara i uspostaviti ciljane zone za tečajeve najvažnijih svjetskih valuta što je podrazumijevalo intenzivniju makroekonomsku suradnju i žrtvovanje domaćih prioriteta; Japan i Njemačka nisu pristali na revalvaciju marke i jena što bi omogućilo SAD-u kontrolu svojeg trgovinskog deficita tako što bi poticao makroekonomsko prilagođavanje umjesto svoje domaće.

Pokušaj suradnje u pitanjima tečaja nije realiziran ni kroz MMF jer je njegova pregovaračka pozicija slaba u odnosu na najmoćnije vlade, kad financijske olakšice ne uvjetuje reformama.

**91. Zbog kojih razloga zemlje drže devizne rezerve i koja je njihova preporučljiva visina?**

Devizne rezerve služe zemljama pri upravljanju rizicima kao što su nepredviđeni rast kamatnih stopa, špekulativni napadi na nacionalnu valutu ili druge izvanredne okolnosti (elementarne nepogode).

Zemlje Istočne Azije koje drže jako visoke devizne rezerve čine to zbog globalne financijske i ekonomske nestabilnosti i nepovjerenja prema MMF-u, a to mogu činiti zbog velikih trgovinskih suficita. Nedostatak visokih rezervi je njihov mali prinos (1-2%)

Nepisano je pravilo da bi država trebala držati najmanje toliko deviznih rezervi da može pokriti kratkoročne zajmove ili iznos tromjesečnog uvoza.

Novac bi zapravo trebao teći od bogatih zemalja prema siromašnijima, a rizik od siromašnih prema bogatima.

**92. Zbog kojeg razloga globalni financijski sustav ne funkcionira na zadovoljavajući način?**

Globalni sustav deviznih rezervi potiče nestabilnost jer zemlja čija valuta služi kao rezerva (SAD i američki dolar) kontinuirano bilježi trgovinske deficite (stalni porast globalnih rezervi hrani američku potrošnju, što vodi inozemnom zaduživanju SAD-a i deficitu bilance plaćanja) što dovodi do erozije povjerenja u dotičnu valutu.

Konstantno povećavanje globalnih deviznih rezervi čini taj dio svjetske novčane mase sterilnom umjesto da se njime stimulira globalna ekonomija.

Problem se pojavljuje i u rastu špekulativne ekonomije (vrijednosni papiri, krediti, fondovi, derivativi) koja generira nestabilnost na globalnoj razini zbog integriranosti financijskih tržišta.

**93. Koja tri seta pravila u okviru WTO dozvoljavaju stvaranje regionalnih trgovačkih aranžmana?**

1. Članak 24. GATT-a predviđa stvaranje zona slobodne trgovine i carinskih unija koje pokrivaju trgovinu dobrima
2. *Enabling clause* (klauzula omogućavanja) iz 1979.g.– povoljniji tretman za zemlje u razvoju prilikom osnivanja regionalnih trgovinskih aranžmana koji pokrivaju trgovinu dobrima
3. Članak 5. GATS-a postavlja uvjete za liberalizaciju trgovine uslugama između regionalnih partnera

**94. Navedite primjere geografskog dometa strategija liberalizacije trgovine (bilateralna, multilateralna, globalna)?**

Bilateralna:

1. Unutar-regionalna suradnja (Australija – Novi Zeland)
2. Trans-regionalna suradnja (SAD – Singapur)

Multilateralna:

1. Geografski koncentrirana (NAFTA)
2. Geografski disperzirana (EU – Mercosur)

Globalna – GATT / WTO

**95. Navedite političke motive za regionalnu integraciju.**

* Povećanje regionalne sigurnosti i suradnje
* Rješavanje pitanja migracija, terorizma, organiziranog kriminala
* Ojačavanje pregovaračkih pozicija
* Uspostavljanje protuteže drugim integracijama
* Pokušaji dokazivanja kredibiliteta vlada u provođenju reformi (privlačenje investicija)
* **96. Navedite ekonomske motive za regionalnu integraciju.**
* Pritisak interesnih skupina koje žele proširiti svoje tržište i ukloniti barijere
* Izlaganje domaćih sektora konkurenciji (liberalizacija)
* Koordinirana liberalizacija u regiji omogućuje njen širi geografski i predmetni raspon
* Prošireno tržište nosi koristi od ekonomije razmjera i ekonomije opsega
* Regionalizam privlači investicije, a može privući i regionalna središta transnacionalnih kompanija

**97. Objasnite pojam *trade deflection*!**

*Trade deflection* odnosi se na pokušaje zaobilaženja carina sklapanjem ugovora o slobodnoj trgovini s jednim partnerom unutar neke regionalne integracija preko kojeg se želi izbjeći carinska ograničenja za sve zemlje unutar nje.

Na primjer uvoz japanskih fotoaparata indirektno preko Meksika u SAD - carina na uvoz fotoaparata iz Japana u SAD je 12%, a carina koju ima Meksiko iznosi 5%, pa bi japanski proizvođači mogli koristiti prednosti izvoza u Meksiko i iz Meksika opskrbljivati tržište SAD-a zbog članstva obje zemlje u NAFTA-i (SAD bi time izgubile carinske prihode). SAD to može spriječiti pravilima o porijeklu robe (vrijednost koju je dodala zemlja partner mora obično zadovoljavati neki postotak, određeni proizvodni proces mora biti izvšen u zemlji parneru, specifična komponenta proizvoda mora biti izrađena u zemlji parneru)

Kontra-mjera je uvođenje pravila o porijeklu.

**98. Pravila o porijeklu**

Pravilo o porijeklu je zaštitna mjera koja se dodaje na pravila o povlaštenoj trgovini tako da se propisuje udio dodane vrijednosti koji je proizvela zemlja partner, specifičnu komponentu koju mora proizvoditi zemlja partner ili neki proizvodni proces koji mora biti izvršen u zemlji partneru.

**99. Navedite nekoliko argumenata koji idu u prilog tezi da pregovori na regionalnoj razini potiču pregovore i na globalnoj razini!**

* Zajednički nastup regionalnih aktera na globalnoj razini smanjuje broj aktera i olakšava dogovor
* Na regionalnoj razini lakše je postići dublju integraciju što može poslužiti kao pozitivan primjer za globalnu suradnju
* Regionalni aranžmani mogu ojačati konkurentnost industrija i time otvoriti put punoj liberalizaciji
* Na isti način regionalizacija daje veću pregovaračku težinu proizvođačima kojima je zbog vlastite konkurentnosti daljnja liberalizacija u interesu
* Domino efekt koji motivira one zemlje koje ostaju izvan regionalnog aranžmana da mu se pokušaju priključiti

**100. Koji su argumenti kritičara teze da regionalni aranžmani potiču i jačaju pregovore na globalnoj razini?**

* Prije nego nastupi kao skupni akter na nekim globalnim pregovorima, regionalna organizacija mora usuglasiti stavove unutar sebe
* Neki od tako usuglašenih stavova mogu biti „tvrđi“, nego da svaka članica zastupa sama sebe
* Preklapanje članstva jer su mnoge zemlje istovremeno potpisnice više regionalnih trgovinskih aranžmana
* Teza o lakšoj dubinskoj integraciji je upitna ako se pogleda primjer EU koji iako najdublje integriran od svih organizacija i dalje ne uspijeva dostići dogovor oko najosjetljivijih sektora
* Argument o povećanju konkurentnosti ovisan je o veličini integracije i ne mora značiti da bi takva povećana konkurentnost bila relevantna na globalnoj razini
* Vlade u regionalnim pregovorima mogu izboriti ustupke koji će onda postati još teži za iskorijeniti na globalnoj razini